Ραχήλ Μακρή: "Ο Καμμένος θα εξαφανιστεί στις εκλογές"\nΗ πρώην βουλευτής και επικεφαλής του Μετώπου Νίκης κ.Ραχήλ Μακρή σε μία συνέντευξη με την Σάσα Σταμάτη που θα συζητηθεί.\nΘεωρείται "αιρετική" πολιτικός, δεν φοβάται να πει την άποψή της, ενώ, εάν και δεν έχει εκλεγεί στη Βουλή, το όνομά της συζητείται. Ο λόγος για την Ραχήλ Μακρή, την οποία συναντήσαμε στον Άγιο Νικόλαο Κάντζας, όπου δεσπόζει το μαρμάρινο λιοντάρι στον περίβολο του ναού. Η πρώην βουλευτής αποκαλύπτει για πρώτη φορά πως η Αγία Παρασκευή θεράπευσε το χέρι της και εξηγεί γιατί δεν μιλάνε πλέον με την Ζωή Κωνσταντοπούλου, ενώ παραδέχεται ότι η σχέση της με τον σύζυγό της κλονίστηκε κατά τη διάρκεια της πολιτικής της πορείας.\nΠώς σου φάνηκε το "πανηγυράκι" Τσίπρα - Καμμένου στο Ζάππειο και η απόφαση του προθυπουργού να βάλει γραβάτα;\nΝομίζω ότι αποδεικνύει πόσο πολιτικοί απατεώνες είναι και οι δύο. Το 2017 ο Τσίπρας δήλωνε ότι θα ακυρώσει τη συμφωνία με τη Μέρκελ αν δεν διαγραφεί το χρέος. Από τη διαγραφή και την καθαρή έξοδο από τα Μνημόνια φτάσαμε στην επιμήκυνση του ίδιου Μνημονίου, που ο ίδιος έλεγε ότι είναι θηλιά στο λαιμό. Εμείς του προτείνουμε να βάλει αυτή τη γραβάτα του Ζάεφ, αφού πούλησε και τη μακεδονική ταυτότητα, προκειμένου να του δώσουν ακόμα ένα χρόνο με τον Καμμένο στην εξουσία οι Γερμανοί και να πάει στο Λέχοβο της Φλώρινας, όπου είναι ο πλάτανος όπου κρέμασαν τον παπά και επί δύο ημέρες βασάνιζαν τους χωρικούς οι Γερμανοί, να τη δέσει στο λαιμό του και να αυτοκτονήσει, γιατί σαν Ιούδας σταύρωσε τον λαό όπως σταύρωσαν κάποτε τον Ιησού Χριστό.\nΑισθάνεστε δικαιωμένη που φύγατε από τους ΑΝΕΛ μετά τη στάση που κράτησαν στο Σκοπιανό;\nΑισθάνομαι δικαιωμένη και θα δικαιωθώ ακόμα περισσότερο στο μέλλον για τις πολιτικές μου επιλογές. Και το 2014 όταν ζήτησα να συνέλθουν και να κάνουν αυτό που έπρεπε να κάνουν και με διέγραψαν, αλλά και για την απόφασή μου να καταψηφίσω όταν παραβίασε ο Τσίπρας την εντολή που μας έδωσε ο λαός τον Γενάρη του 2015, όταν βγήκα πρώτη βουλευτής του Νομού Κοζάνης.\nΑπομάκρυναν τις εκλογές, γιατί η Μακεδονία και η πώληση είναι σχέδια ναζιστικά, τα οποία τα είχαν στο μυαλό τους από την εποχή του Χίτλερ αλλά δεν κατάφεραν να τα εφαρμόσουν. Τώρα βρήκαν τους κατάλληλους αχυρανθρώπους και τον κατάλληλο άνθρωπο να τα εφαρμόσουν.\nΣτο παρελθόν είχατε κάνει καταγγελίες για τον κύριο Καμμένο. Για πείτε μας τι είχε συμβεί;\nΟ Καμμένος με διέγραψε μαζί με τους βουλευτές του τον Οκτώβριο του 2014. Όταν έφυγα, έκανα ανοιχτή επιστολή προς τους συμπολίτες μου που με εξέλεξαν εξηγώντας τους λόγους. Στην επιστολή προειδοποίησα τους Έλληνες για το μόρφωμα αυτό. Στην ουσία ότι οι άνθρωποι ήταν καιροσκόποι και καπηλεύονται τον πατριωτισμό για να αγγίξουν το λαικό αίσθημα και να υφαρπάξουν την εξουσία. Δεν εκδιώχθηκα όμως μόνο γι'αυτό, αλλά και γιατί άγγιξα κάποια συμφέροντα επιχειρηματικά, με τα οποία στο παρασκήνιο ήταν εναγκαλισμένοι. Δυστυχώς ο Ελληνικός λαός τους έβαλε στη Βουλή τον Γενάρη του 2015 και τον Σεπτέμβριο του 2015, παρόλο που παραβίασαν τη βασική αρχή της ιδρυτικής διακήρυξης: "ούτε νεκροί Μνημόνια". Έγιναν αυτό που ήθελαν από την αρχή αναγκαίοι για να πάρουν τα υπουργεία που ήθελαν. Παρακολουθούσα κοινοβουλευτικά τις κινήσεις τους στα υπουργεία και τον Σεπτέμβριο του 2015 κατέθεσα στην Εισαγγελία Διαφθοράς στοιχεία που αφορούν σκάνδαλο με την αγορά εξοπλιστικών και τα οικονομικά του κόμματός τους, για τα οποία ουδέποτε δόθηκε απολογισμός στους βουλευτές που πληρώναμε απο τη βουλευτική αποζημίωση. Δεν με κάλεσε ποτέ η Εισαγγελία. Αναμενόμενο βέβαια, βλέποντας ότι ελέγχουν την Δικαιοσύνη και πρόκειται για αδίστακτους που αγκαλιά με τους "αριστερούληδες", όπως τους έλεγαν, μετά την εκκαθάριση από τους έντιμους και τους άξιους, προχωράνε ακάθεκτοι στην εκτέλεση των εντολών του 4ου οικονομικού Ράιχ "για ένα παγκόσμιο αδειανό", για μια υπουργική καρέκλα.\nΓιατί πιστεύετε ότι οι βουλευτές και στελέχη φεύγουν από τους ΑΝΕΛ;\nΒλέπουν το καράβι να βυθίζεται καιπηδάνε πρώτοι αυτοί που ελπίζουν σε οφέληαπό τη ΝΔ. Οι υπόλοιποι είναι άχρηστοι και μόνο με εξαγορά από συμφέροντα θα φύγουν. Αλλά τίποτα δεν αποκλείεται, αν υπάρχει σχέδιο από πολλές πλευρές για μπλοκάρισμα της συμφωνίας. Το σίγουρο είναι πως ο Π. Καμμένος θα εξαφανιστεί στις επόμενες εκλογές και ο Τσίπρας θέλει να τον ξεφορτωθεί χωρίς να του δώσει την κλωτσιά ο ίδιος.\nΔεν θα με δείτε σε κανέναν πολιτικό σχεδιασμό, γιατί δεν με εκφράζει κανένας από τους υπάρχοντες, είτε εντός Βουλής είτε εκτός. Θα κατέλθω στις εκλογές της Τοπικής Αυτοδιοίκησης ως υποψήφια στον δήμο όπου ζω και είμαι δημότης από το 2004, στον Δήμο Παλλήνης.\nΜε τη Ζωή ποιες είναι σήμερα οι σχέσεις σας; Γιατί τα σπάσατε πολιτικά;\nΔεν έχω καμία σχέση με την Ζωή Κωνσταντοπούλου. Δεν έχουμε πια κοινή συνισταμένη πολιτική.\nΟ άντρας σου φοράει γραβάτα;\nΦοράει γραβάτες αλλά δεν του τις χάρισε ο Ζάεφ πουλώντας το τομάρι του και μάλιστα ούτε καν το τομάρι του. Εδώ μιλάμε για το τομάρι του ελληνικού λαού. Έχουν πουλήσει τα πάντα. Σε λίγο θα πουλήσουν και το νεφρό των αγέννητων παιδιών, προκειμένου να κρατηθούν λίγο ακόμα στην εξουσία.\nΝαι έχω ζήσει γι'αυτό και πιστεύω. Μου έχει εμφανιστεί η Αγία Παρασκευή και από πολύ μικρή με θεράπευσε. Μου εμφανίστηκε στη γιορτή της στο ξωκκλήσι όταν τη γιορτάζαμε στο Μηλοχώρι. Είχα ένα πρόβλημα στο χέρι μου και ακόμα και οι χειρούργοι μου έλεγαν ότι είναι αθεράπευτο και επειδή είμαι αριστερόχειρας θα μου κατέστρεφε το χέρι. Εκεί λοιπόν την ώρα της περιφοράς βγήκε ζωντανή από την εικόνα, μου ζήτησε το χέρι μου και με θεράπευσε. Την επόμενη μέρα δεν είχα απολύτως τίποτα. Έχω πολύ βαθιά πίστη στο Θεό. Με αυτόν βαδίζω και από αυτόν παίρνω την δύναμη που έχω. Επίσης έταξα το παιδί μου στον Άγιο Εφραίμ όταν μου είπαν ότι είχε ένα πρόβλημα όταν ήταν στην κοιλιά. Έτσι το ένα του όνομα είναι Εφραίμ.\nΗ σχέση σας με τον σύζυγό σας κλονίστηκε όταν ήσασταν στην πολιτική σκοινή;\nΕ βέβαια κλονίστηκε γιατί είχα πάθει εμμονικό σύνδρομο με την πολιτική. Είχα ξεχάσει τα δικά μου τα παιδιά και πάλευα σαν Ρομπέν των Δασών να σώσω τη χώρα. Εγώ είχα όραμα. Δεν μπήκα για να κερδίσω, αλλά για να προσφέρω στις επόμενες γενιές και στην πατρίδα μου και είδα ότι αυτό δεν είναι εφικτό.\nΩς μαμά πως είστε;\nΘέλω να πιστεύω πως είμαι καλή μαμά. Θα δούμε τι θα λένε τα παιδιά μου αργότερα. Πιστεύω όσο μπορώ. Διαβάζουμε, τρέχουμε στις ζωγραφικές και στα ταε κβον ντο. Θέλω να είμαι επικεντρωμένη στα παιδιά μου και να αναπληρώσω το κενό που άφησα όταν έγινα βουλευτής και εκείνα ήταν σε πολύ ευαίσθητη ηλικία 2,5 και 5 ετών. Στην ουσία τα είχα "εγκαταλείψει" και αυτό τους έχει κοστίσει. Θέλω να είμαι κοντά τους.\nΣυνέντευξη της Επικεφαλής του Μετώπου Νίκης, κ. Ραχήλ Μακρή, στην εκπομπή “Ooh la la!” με την Σάσα Σταμάτη\nΜΕΤΩΠΟ ΝΙΚΗΣ ΠΟΛΙΤΙΚΗ ΡΑΧΗΛ ΜΑΚΡΗ ΣΤΑΜΑΤΗ


07/01/19 - MELISSOCOSMOS\nMelissocosmos Δευτέρα, Ιουλίου 01, 2019\nΠωλείται Mercedes-Benz Unimog U90 αγορασμένο από Γερμανία, μοντέλο του 1994. Βρίσκεται σε άριστη κατάσταση, με τιμή 18.000€.\nΤο παρών όχημα έχει βαφτεί και περάσει πρόσφατα από service. Επιπλέον περιλαμβάνει:\n1) Υδραυλικό τιμόνι\n2) Αλυσίδες χιονιού αέρος\nΝέα από τις ζυγαριές 1/7/19\nΒρισκόμαστε στην καρδιά του καλοκαιριού και στον αγώνα της συγκομιδής μελιού.\nΌλοι οι μελισσοκόμοι έχουμε κάνει τις όποιες κινήσεις μας και περιμένουμε να δούμε τι θα πετύχουμε.\nΟι περισσότεροι μελισσοκόμοι αυτή την περίοδο βρίσκονται στα θυμάρια και στις βελανιδιές.\nΤα θυμάρια μετά από 15 ημέρες θα μπορέσουμε με ασφάλεια να πούμε πως πήγαν, πάντως σε γενικές γραμμές έχει αέρα.


Τα αυγά ανεβάζουν τη χοληστερίνη; – dietup.gr\nΤα αυγά ανεβάζουν τη χοληστερίνη;\nΗ χοληστερόλη ή χοληστερίνη, όπως είναι ευρέως γνωστή, είναι μία χημική ουσία (στερόλη), που αυξάνει στον οργανισμό με την κατανάλωση λιπαρών ουσιών. Εκτός όμως από την εξωγενή οδό απορρόφησης της χοληστερόλης των τροφών, η χοληστερόλη συντίθεται και στον οργανισμό. Παρά το γεγονός ότι η υψηλή χοληστερόλη μπορεί στο υπερχοληστερολαιμικό άτομο να οφείλεται σε αυξημένη διατροφική πρόσληψη αυξημένων ποσοτήτων χοληστερόλης, στην πλειοψηφία των περιπτώσεων πρόκειται για αυξημένη ενδογενή παραγωγή χοληστερόλης λόγω:\n· Αυξημένης πρόσληψης κορεσμένων λιπαρών οξέων και υδρογονομένων trans φυτικών λιπαρών οξέων\n· Δυσμενούς κληρονομικότητας\n· Ορμονικών διαταραχών\n· Νεφρωσικού συνδρόμου\n· Παθήσεων ήπατος\nΗ δραστική μείωση της διατροφικής χοληστερόλης δεν βοηθά την πλειοψηφία των ασθενών που εμφανίζουν αυξημένη παραγωγή ενδογενούς χοληστερόλης.\nΤα αυγά περιέχουν υψηλής βιολογικής αξίας πρωτεΐνη εφάμιλλη των ψαριών και του κρέατος και είναι πλούσια πηγή χοληστερόλης. Ένα μεγάλο τυπικό αυγό περιέχει έξι γραμμάρια πρωτεΐνης. Περιέχει επιπλέον ένα γραμμάριο υδατανθράκων, 4,5 γραμμάρια λίπος (δύο γραμμάρια μονοακόρεστο λίπος, 0,5 γρ πολυακόρεστο λίπος και 1,5 κορεμένα λιπαρά οξέα) και 200mg χοληστερόλης. Το αυγό είναι καλή πηγή ρετινόλης, φολικού οξέος, θειαμίνης, ριβοφλαβίνης, βιταμίνης Β12-D και σιδήρου. Ο κρόκος περιέχει όλο το λίπος και την χοληστερόλη και το μεγαλύτερο μέρος του σιδήρου, της θειαμίνης, της ρετινόλης. Το ασπράδι είναι 90% νερό χωρίς λίπος και περιέχει κυρίως πρωτεΐνη βιταμίνες και ίχνη γλυκόζης.\nΕάν ανήκετε στην πλειοψηφία των ασθενών με υπερχοληστερολαιμία λόγω αυξημένης παραγωγής ενδογενούς χοληστερόλης και σας αρέσουν τα αυγά μπορείτε να τρώτε άφοβα δύο αυγά την εβδομάδα. Εάν σας αρέσει να τρώτε καθημερινά αυγά και έχετε χοληστερόλη προτιμήστε το καθαρό ασπράδι με δεδομένο ότι το ασπράδι του αυγού είναι καθαρή πρωτεΐνη χωρίς λίπος και ελάχιστη χολίνη.\npreviousΓυναίκα και υγεία : επικίνδυνα νοσήματα και καθημερινά μέτρα γενικής πρόληψης\nnextΤο παθολογικό πρόβλημα της αυπνίας


Βρώμικο στο Μουντιάλ – Citizen\nΒρώμικο στο Μουντιάλ\nJune 18, 2014 June 15, 2014 Κώστας Γιαννακίδης\nΜερικές φορές πιστεύω ότι κανάλια όπως το Discovery ή το National Geographic πρέπει να σημαίνονται ως ακατάλληλα για ανηλίκους ή, έστω, η παρακολούθηση τους να προϋποθέτει τη γονική συναίνεση. Διότι δεν δείχνουν μόνο ενδιαφέροντα πράγματα. Δείχνουν και ηλίθια. Συχνά δε, παρακολουθώ τις εκπομπές γέρνοντας το κεφάλι στο πλάι, όπως το κουτάβι στην πρώτη του βόλτα.\nΒλέπω τον τύπο να σκαρφαλώνει στον παγετώνα και αναρωτιέμαι αν είναι γενναίος ή μαλάκας. Πιθανότατα είναι και τα δύο. Ο γενναίος πρέπει συχνά να είναι και μαλάκας-το αντίστροφο δεν ισχύει, εννοείται. Ίσως, βέβαια, να μη δικαιούμαι δια να ομιλώ, όντας κινούμενος με ποδήλατο στην Αθήνα. Όμως, εντάξει, είναι άλλο να έχεις ένα τρόλεϊ από δίπλα κατεβαίνοντας την Κηφισίας και άλλο να κατεβαίνεις το ποτάμι με το κανό και να είναι από δίπλα η αρκούδα που πιάνει σολομούς. Τώρα για να είμαι ειλικρινής, θα σας πω ότι θαυμάζω αυτούς τους τύπους. Ζηλεύω την τρέλα και τη γενναιότητα τους. Όμως κανένας τους δεν είναι σαν τον άνθρωπο που είδα το απόγευμα της 17ης Ιουνίου 2010 στο Μπλουμφοντέιν της Νοτίου Αφρικής. Η Ελλάδα παίζει με τη Νιγηρία για το παγκόσμιο κύπελλο. Το λεωφορείο μας παρκάρει κάτω από μία γέφυρα που μου θυμίζει έντονα Κηφισό, δηλαδή περιμένω να δω απέναντι το ΚΤΕΛ Θεσσαλονίκης. Κατευθυνόμαστε στο γήπεδο. Και τότε τον είδα. Έλληνας, με τη σημαία στην πλάτη. Αποσπάστηκε από την ομάδα. Πέρασε στην άλλη πλευρά του δρόμου σε μία σκοτεινή γωνιά. Και αγόρασε βρώμικο από υπαίθρια ψησταριά. Να κατέβουν οι ορειβάτες από το Έβερεστ να τον προσκυνήσουν. Βρώμικο στην Αφρική δεν τρως. Εκτός και αν θες να αυτοκτονήσεις. Αλλά αν θέλεις να αυτοκτονήσεις, γιατί να τραβιέσαι στην Αφρική; Και όμως, ο άνθρωπος μας επέστρεψε στο γκρουπ με δύο φέτες ψωμί και κρέας. Α, ναι, ήταν κρέας. Το πρόβλημα είναι ότι κανένας δεν ήξερε τι κρέας ήταν. Και κανένας δεν τόλμησε να ρωτήσει. Δύο γυναίκες έκαναν το σταυρό τους.\n«Φιλαράκι είναι καλό;» τον ρώτησα. «Μια χαρά είναι, θέλεις;» απάντησε. Δεν το στέρησα την απόλαυση. «Το πιστεύεις ότι δεν μπορώ να δω μπάλα χωρίς βρώμικο;» συνέχισε. «Ναι, αλλά αυτή μπορεί να είναι η τελευταία φορά που βλέπεις» είπα. Τον είδα και στο παιχνίδι με την Αργεντινή. Πάλι με βρώμικο στο χέρι. Τον προέτρεψα να γράψει κάπου την ιστορία του για να γίνει ταινία. Είδα το ματς με την Αργεντινή τυλιγμένος με κουβέρτα, καθώς έκανε παρά πολύ κρύο. Δίπλα μου καθόταν μία κυρία από την Κύπρο. «Το δικό μας το 10 είναι πιο καλό από το δικό τους» παρατήρησε κάποια στιγμή. «Καλό παιδί να είναι» της είπα και έπνιξα μέσα μου την ανάγκη για βρώμικο.\nΓενικά, η ατμόσφαιρα στα παιχνίδια του Μουντιάλ είναι πολύ πολιτισμένη για μας. Αισθάνεσαι σαν τον κροκοδειλάκια στη Νέα Υόρκη. Τη στιγμή δε που φωτογραφίζεσαι αγκαλιά με τους αντιπάλους αλλοεθνείς, καταλαβαίνεις πόσο μεγάλο είναι το πρόβλημα που έχεις πίσω στην πατρίδα, όπου μισείς όποιον κάθεται απέναντι. Και μετά είναι και άλλα: θέσεις άνετες, δεν ακούς μπινελίκια, καπνίζουν ελάχιστα ως καθόλου, βγαίνεις με ασφάλεια από το γήπεδο. Μιλάμε για βαρβαρότητα. Για αυτό, ακόμα και αν μπορούσα, δεν θα πήγαινα στη Βραζιλία. Το Μουντιάλ το βλέπεις στον τόπο σου, τελεία και παύλα. Αποχαυνωμένος από τσίκνα και μπύρες. Να ανοίγεις το στόμα να φωνάξεις, αλλά να σου βγαίνει το ρέψιμο από το τζατζίκι. Με την κοιλιά φουσκωμένη και το χέρι να διώχνει τις στάχτες που πέφτουν πάνω της, μην κάψουμε καμιά μπλούζα κιόλας. Το δαχτυλάκι να καθαρίζει μύτη ή αυτί, αλλά να τεντώνεται απότομα και απειλητικά, όταν θέλει να καταγγείλει ή να υποδείξει. Το κορμί να ανασηκώνεται κατά το ήμισυ, με γόνατα που παραμένουν λυγισμένα, ενώ το σορτς χαμηλώνει αποκαλύπτοντας την τριχοφυΐα και την αρχή της γλουτιαίας σχισμής. Στη μπάλα δεν υπάρχουν βλακείες «για τα νιάτα του κόσμου που δίνουν τον ευγενή αγώνα». Καλοπληρωμένα ρεμάλια τρέχουν και εσύ απολαμβάνεις βάζοντας τα δόντια στη σάρκα σφαγμένων κοπαδιών. Έλα ρε Αργεντινή, αρρώστια μου και απωθημένο μου!\nAthens Voice, Αθλητικά, Προσωπικά\nPrevious Article Θα το βρουν μπροστά τους\nNext Article Οι ραδιοφωνικές μεταδόσεις που βλέπουμε


ΕΛΛΑΔΑ: Ο Γρηγόρης Μελάς αποκαλύπτει τα τραγούδια του ελληνικού τελικού! - OGAE Greece\n8 Νοεμβρίου 2017 9 Νοεμβρίου 2017 Karatzikos\nΣύμφωνα με τον έγκυρο δημοσιογράφο για θέματα Eurovision Γρηγόρη Μελά, η επιτροπή της ΕΡΤ επίλεξε για την επόμενη φάση του ελληνικού τελικού τα εξής 5 τραγούδια:\n–«Από τη Θράκη ως την Κρήτη» με τους Χοροσταλίτες (Δισκογραφική: SPIDERMUSIC)\n–«Baila Jazz» με τον Τόνι Βλάχο (Δισκογραφική: SPIDER MUSIC)\n–«Ίδιο Tempo» με τους «Duo Fina» (Δισκογραφική: RECORDS ON TOP)\n–«Μην ξεχνάς τον ήλιο» με την Αρετή Κετιμέ (Δισκογραφική: SPICY MUSIC)\n–«Το όνειρό μου» με τη Γιάννα Τερζή (Δισκογραφική: PANIK ENTERTAINMENTGROUP)\nΑυτά τα τραγούδια σύμφωνα με το άρθρο του newsit που μπορείτε να διαβάσετε εδώ δεν έχουν σίγουρη την πρόκριση στον ελληνικό τελικό, καθώς οι εταιρείες που τα εκπροσωπούν πρέπει να διαβεβαιώσουν την ΕΡΤ οτι θα μπορούν να καλύψουν όλα τα έξοδα της αποστολής.\n47 Thoughts to “ΕΛΛΑΔΑ: Ο Γρηγόρης Μελάς αποκαλύπτει τα τραγούδια του ελληνικού τελικού!”\n8 Νοεμβρίου 2017 at 14:24\nΟσο παει και χειροτερευει η κατασταση.\n8 Νοεμβρίου 2017 at 14:34\nΜάλιστα… Αφού έμειναν εκτός οι Stereo soul πλέον ελπίζω στην Αρετή Κετιμε\n8 Νοεμβρίου 2017 at 14:38\nΠολύ μεγάλη έκπληξη ο αποκλεισμός τον stereo soul…\n8 Νοεμβρίου 2017 at 14:46\nΆφησαν εκτός το τραγούδι του Γαβριηλίδη αλλά και το τραγούδι του τσακαλακου και των stereo soul, απλώς και μόνο για να «παίξει μπάλα » μόνο του το τραγουδάκι που θέλει η ερτ αφού βλέπω ότι το αγαπημένο της ερτ περικλείεται από 4 λουζερς που δεν έχουν καμία ελπίδα. Βέβαια όταν το αγαπημένο της ερτ πάει και πατωσει , θα γυρίσουν να πουν ότι «ο κόσμος επέλεξε». Τους ενοχλούσε δηλαδή να έκανε ο κοσμος μέσω βιντεοκλίπ το ξεσκαρτάρισμα των καλύτερων τραγουδιών που θα διαγωνιστούν live το Φεβρουάριο? Ναι τους ενοχλούσε. Ας μην ασχολούμαστε άλλο. Έχει γίνει πιο γραφική από ποτέ η κατάσταση.\n8 Νοεμβρίου 2017 at 19:41\nΑγαπητέ Die_4_U κάθε φορά που βλέπω σχόλιο σου, συμφωνω πριν καν το διαβάσω. Πόσο αλήθεια αυτό το σχόλιο ότι θα γυρίσουν να πουν »ο κόσμος το επέλεξε» ενώ ουσιαστικά αυτοί ξεσκάρταραν τα μισά και βάλε τραγούδια. Ας μην αναφέρουμε τα σκάνδαλα με τις αμφιλεγόμενες κριτικές επιτροπές την ημέρα του ελληνικού τελικού (βλ. Ισπανία και Σλοβενία πέρυσι)\nγιατι κοψανε τους stereo soul; γιατι τους στερησαν το δικαιωμα συμμετοχης για δευτερη χρονια; γιατι να μην διαγωνιστουν ολες οι συμμετοχες που κατατεθηκαν στην ερτ; ειμαι σιγουρος οτι οι stereo soul ειχαν ενα τραγουδι ικανο για 10αδα. ντροπη\n8 Νοεμβρίου 2017 at 15:14\nΑπο το ειμαι σιγουρος μεχρι το φανταζομαι κατι (που δεν εχω ακουσει ποτε) ειναι ενας γαλαξιας δρομος.\n8 Νοεμβρίου 2017 at 15:03\nΘα περιμένω να ακούσω τα τραγούδια… Άλλωστε, ως γνωστόν, η ελπίδα πεθαίνει τελευταία. Προετοιμάζομαι για το χειρότερο όμως.\n8 Νοεμβρίου 2017 at 15:15\nΠολύ σωστά! Όπως λέει και κάποιος ποιητής: «Η Ελπίδα Έρχεται!»\n8 Νοεμβρίου 2017 at 15:10\nΌπως έχω ξαναπεί, φέτος είναι η πρώτη χρονιά που βρίσκω την ΕΡΤ λάθος (για να μη πω τίποτα άλλο) με τους περιορισμούς που έθεσε σε έναν εθνικό διαγωνισμό. Φαίνεται ότι το συνεχίζει, βάζοντας τώρα και οικονομικά κριτήρια.\nΔηλαδή… Έχεις καλό τραγούδι αλλά όχι τα απαραίτητα χρήματα; Τότε δεν τραγουδάς!\nΗ φαιδρότητα στο μεγαλείο της!\nΌσο για τα τραγούδια που έχουν(;) περάσει δεν βρίσκω λόγο να τα κρίνω, αφού δεν τα έχουμε ακούσει. Πραγματικά εύχομαι να μην υπάρχουν κι άλλα ατοπήματα από πλευράς ΕΡΤ. Για φέτος νομίζω ότι φτάνουν!\nΔε θα πω τίποτα άλλο παρά μόνο ένα… ΝΑ ΕΧΟΥΜΕ ΚΑΛΑ ή έστω ΑΞΙΟΛΟΓΑ ΤΡΑΓΟΥΔΙΑ\n8 Νοεμβρίου 2017 at 16:18\nΜακάρι! Όλοι αυτό ευχόμαστε! Ας είναι και 1 το καλό και τα υπόλοιπα μέτρια. Αλλά να υπάρξει αυτό το 1 και να μην επιλέξουμε το μη χείρον βέλτιστον!\n8 Νοεμβρίου 2017 at 15:12\nΔεν καταλαβαινω γιατι βλεπετε συνωνομσιες. Λογικο να σας αρεσει ο ενας η η αλλη, αλλα οχι οτι γινεται και επιτηδες οταν κοβονται. Η ΕΡΤ ορισε μια επιτροπη. Και απο οσο ειδα, προκειται για ατομα καταξιωμενα στο χωρο του ο καθενας, μουσικοι, παραγωγοι κτλ και οχι για την καθε τυχαρπαστη τηλεπερσονα. Αυτοι λοιπον ηταν αρμοδιοι να επιλεξουν τα καλυτερα προκειμενου να γινει ενας τελικος. Δηλαδη εχετε την εντυπωση οτι το καθε κρατικο καναλι ειναι υποχρεωμενο να δωσει ολα τα τραγουδια στη δημοσιοτητα; Εχετε δει ποτε στη Σουηδια να βγαζουν τα δεκαδες τραγουδια που δηλωνουν συμμετοχη στο Melodifestivalen και δεν περνανε; Η στο San Remo; Που τα ειδατε αυτα; Το καθε καναλι εχει την επιτροπη του και επιλεγει και το κοινο βλεπει τα αποτελεσματα της επιτροπης. Και επειδη οσοι μιλατε για συνωμοσιες ειστε πιο γραφικοι και απο ηλιοβασιλεμα στη Σαντορινη, σοβαρευτειτε λιγο. Αν εχετε στοιχεια οτι εγινε οντως κατι παρανομο βγαλτε το στη φορα να το δουμε ολοι.\n8 Νοεμβρίου 2017 at 15:23\nΘα συμφωνούσα μαζί σου αν δεν υπήρχαν δύο πολύ βασικοί (για μένα) παράγοντες.\n1ον. Οι περιορισμοί των τραγουδιών (ήχου,στίχου, κ.τ.λ)\n2ον. Ότι και κάποιο τραγούδι από τα 5 να είναι εξαιρετικό δεν θα διαγωνιστεί αν δεν υπάρχουν χρήματα. Δηλαδή η άποψη της επιτροπής, που όντως απαρτίζεται από καταξιωμένα άτομα στο χώρο της μουσικής, θα πάει στον κάλαθο των αχρήστων!\nΜε τους Duo Fina υπάρχουν σαφείς σκιές και ερωτήματα.\n8 Νοεμβρίου 2017 at 15:39\nΑυτή η μουρμούρα κάθε χρόνο με την συμμετοχή μας στη Eurovision δε λέει να σταματήσει. Έχει γίνει απελπιστική η κατάσταση και θα γίνει ακόμα πιο ανυπόφορη όταν ακούσουμε τα τραγούδια που η χολή θα πηγαίνει σύννεφο ανεξάρτητα από το πόσο καλό ή όχι θα είναι ένα τραγούδι. Μήπως να έβγαιναν μικρά αποσπάσματα από τα τραγούδια να ηρεμήσει το κεφάλι μας με όλα αυτά που διαβάζουμε;;; χαχα\n8 Νοεμβρίου 2017 at 15:21\n8 Νοεμβρίου 2017 at 15:29\nΓια πιο λόγο η ΕΡΤ δεν ξεκαθάρισε από την αρχή στις δισκογραφικές ότι θα πρέπει να συμβάλλουν και στο οικονομικό κομμάτι; Έπρεπε να το πει αφού επιλέξει τα τραγούδια; Τι λογική είναι αυτή;\nΌσο για τους «υποψήφιους» , φυσικά θα πρέπει πρώτα να ακούσουμε τα τραγούδια (εφόσον είναι αυτοί τελικά και δεν αλλάξουν) πάντως μια προτίμηση την έχω στην Αρετή Κετιμέ. Βέβαια όπως έγραψε και κάποιος πιο πάνω προετοιμάζομαι και για το χειρότερο…είδωμεν…\n8 Νοεμβρίου 2017 at 16:04\nΔεν καταλαβαίνω γιατί κάποιοι εξεγείρονται. Ακόμη κι αν είχαμε έναν τελικό με περισσότερα τραγούδια, πάλι θα υπήρχε μια επιτροπή που θα «μαύριζε» όσα δεν ήθελε οπότε δε θα είχαν ελπίδα για εκπροσώπηση της Ελλάδας. Τώρα η επιτροπή έκανε πρώτη την επεξεργασία και το κοινό μόνο του θα διαλέξει από τα 5. Πού το μεμπτό; Έτσι προστατεύει και τα υπόλοιπα παιδιά (που αποκλείστηκαν) από τον προσφιλή στους Έλληνες (και τα μεσημεριανά πάνελ) διασυρμό.\n8 Νοεμβρίου 2017 at 19:52\nΕίσαι σίγουρος ότι την ημέρα τελικού, θα επιλέξει μόνο το κοινό χωρίς κριτική επιτροπή; Αν ναι τότε έχεις πολλά δίκια σε αυτό που λες.\n8 Νοεμβρίου 2017 at 16:13\nΟύτε εγώ καταλαβαίνω γιατί αντιδράτε κάποιοι πάλι..είδα και πέρυσι τι έγινε που το 99% ήταν χαρούμενο-πώς πήγαμε στη Eurovision..Επίσης όσοι μπήκατε στον κόπο να διαβάσετε ποια ήταν η επιτροπή της Ερτ..θα διαπιστώσατε,πως είναι άνθρωποι με γνώσεις στη μουσική,σοβαροί και οχι κύριοι όπως Ουγγαρέζος,κτλπ κτλπ\nΠεριμένω να ακούσω τα τραγούδια..ελπίζω η Α.Κετιμέ να έχει καλό τραγούδι γιατί έχει μαγική φωνή..δεν θα χρειαστεί να αγχωθούμε για το αν θα βγάλει 1 νότα..\nΠαρεπιπτόντως,θα μπορούσε η Τάνια Μπρεάζου να πάει με το I dream of a world..όμορφο τραγούδι\n8 Νοεμβρίου 2017 at 16:39\n8 Νοεμβρίου 2017 at 17:06\nΓιατι υπάρχουν ΠΕΝΤΕ συμμετοχές?\nΤι λετε για 10-20?\n8 Νοεμβρίου 2017 at 17:24\nΗ Spider έχει πίσω τη Sony Music Turkiye δεν νομίζω να μην μπορεί να χρηματοδοτήσει τις συμμετοχές της.\n8 Νοεμβρίου 2017 at 17:35\nΓια του λογου το αληθες: πριν βγει η Spider η Sony Music Τουρκιας κυκλοφορησε καποια κομματια ελληνων καλλιτεχνων:\nΑφού βγήκε, συνέχισε να ανεβάζει κάποιες από τις κυκλοφορίες της.\nShaya «Tell me» https://youtu.be/GSJLduvzjPY\nDalaras https://youtu.be/s-ui50knyOo ( (C)2016 Sony Music Entertainment Turkey )\n8 Νοεμβρίου 2017 at 17:30\nΘέλω να πιστεύω ότι η διαβεβαίωση των εταιριών στην ΕΡΤ περί των οικονομικών της συμμετοχής είναι απλώς μια τυπική-νομική διαδικασία. Λογικά οι εταιρίες γνώριζαν εξαρχής τις υποχρεώσεις τους.\nΌπως βλέπω τα 5 ονόματα, αισθάνομαι ότι θα έχουμε 2 φαβορί (Κετιμέ και duo fina) κι ένα δυνατό αουτσάιντερ (Τόνι Βλάχος).\nΕννοείται ότι έχω ξετρελαθεί που από αρχές νοέμβρη ξέρουμε καλλιτέχνες και τίτλους τραγουδιών! Θα έχουμε λοιπόν μπροστά μας πολλούς απολαυστικούς μήνες παραφιλολογίας, συνομωσιολογίας και καταστροφολογίας! Καλή μας διασκέδαση και φέτος!\n8 Νοεμβρίου 2017 at 19:02\nΤο τσίρκο με ντρανο το ξέρετε?\nΕ θα το μάθετε πολύ καλά φέτος!!!\nΚαθίστε και περιμένετε με τις ελπίδες θα μείνετε..τι πήγε καλά τόσ@ χρόνια? Γιατί να πάει τώρα?\nit’s trending on twitter Greece (chuckle)\n8 Νοεμβρίου 2017 at 19:31\nΗ συμμετοχή των Duo Fina, οι οποίοι συνεργάζονταν με την ΕΡΤ για χρόνια, εγείρει ερωτήματα διαφάνειας.\n8 Νοεμβρίου 2017 at 19:46\nΣυγνώμη αλλά τα τελευταία χρόνια δεν είναι στάνταρ ότι η δισκογραφική καλύπτει τα έξοδα? Γι’ αυτό και ψάχνει χορηγούς. Προφανώς και το ξέρουν αυτό οι δισκογραφικές. Λέτε η Κετιμέ να ετοιμάζει μήνες το τραγούδι με τον συνθέτη της ενώ δεν μπορούν αν ανταπεξέλθουν οικονομικά?\nΒέβαια νομίζω πως 10 τραγούδια θα μπορούσαμε να είχαμε στον τελικό ώστε το κοινό να έχει πολλές επιλογές. Δεν πιστεύω να ήταν για τα μπάζα το τραγούδι των Stereo soul. Σίγουρα θα υπήρχαν και άλλα αξιοπρεπή. Από κει και πέρα νομίζω πως η ΕΡΤ θέλει Αρετή Κετιμέ ή τα παιδιά της τους Duo Fina.\nΠροβλέπω σπέσιαλ γιουροβιζιονική χρονιά και πρώτη φορά ξεκινάμε από τόσο νωρίς. Γλέντια, ξεκατινιάσματα, μαλλιοτραβήγματα, Αγανάκτηση, καταστροφή, καταγγελία!\nΠαίρνω ποπ κορν και παρακολουθώ!\nΜην είσαι και τόσο σίγουρος ότι θα είχαμε 10 τραγούδια. Εδώ είναι ένα από τα τραγούδια που αποκλείστηκαν https://www.youtube.com/watch?time_continue=1&v=6Hx5DJFQqz4\nΑν είναι υπάρχουν κι άλλα τέτοια τότε βράστα…\n8 Νοεμβρίου 2017 at 19:56\nΡε παιδιά, γιατί κανείς δεν αναφέρει την Χριστίνα Σάλτη; Μόνο εγώ είμαι που στεναχωρήθηκε πολύ που δεν της επέτρεψαν να συμμετάσχει? Προσωπικά πιστεύω ότι όλα τα τραγούδια που έχει πει ακουγονταιι έστω και λίγο.\n8 Νοεμβρίου 2017 at 20:14\nΑπο το ακουγονται εστω και λιγο μεχρι το να υποστηριξει κανεις ενα τραγουδι που προοριζεται να ακουστει απο τηλεοπτικο κοινο πολλων εκατομμυριων ανθρωπων, εχει μεγαλη διαφορα φιλε μου.\n8 Νοεμβρίου 2017 at 21:27\nΒρε μην κολλάς σε μια κουβέντα που είπα από ένα ολόκληρο σχόλιο και αντιθέτως προσπάθησε να απαντήσεις σε καμία από τις ερωτήσεις μου φίλη μου. Η ερώτηση μου είναι πως και κανείς δεν αντιδρά που την έκοψαν; Θέλονταν να μην φανώ απόλυτος πιστεύω ότι με βάση τις προηγούμενες δουλειές της αποκλείεται να παρούσιαζε ένα τόσο κακό τραγούδι πια ώστε να κοπεί από τον ελληνικό τελικό. Μόνο εγώ την θεωρώ ένα πολύ δυνατό χαρτι για να μας εκπροσωπήσει έστω και μελλοντικά ή και εσείς;\n8 Νοεμβρίου 2017 at 20:01\nΠολύ κρίμα για τους stereo soul!! 2η χρονιά το προσπαθούν και πάλι τίποτα.. Δεν καταλαβαίνω τι μπορεί να έφταιξε..ή δισκογραφική; το τραγούδι; Στηρίζω όλες μου τις ελπίδες στην Αρετή Κετιμέ. Ή τουλάχιστον όπως ειπώθηκε παραπάνω ας είναι έστω 1 το καλό αλλά να είναι πραγματικά καλό!! Κι ας είναι από όποιον να ναι.. ( αν και πολύ Argo μου κάνει η όλη φάση)\n8 Νοεμβρίου 2017 at 23:06\nδεν ξέρω!κρατάω μικρό καλάθι!τουλάχιστον χαιρομαι που θα ακουστούν ελληνικά μετα απο χρόνια!οσο για την Σάλτη προσωπικα μου αρέσει πολύ!θα ηθελα να την δω στην γιουροβίζιον!οσο για τους τους ντου φινα απλα θλιβεροί!\n9 Νοεμβρίου 2017 at 08:02\nαχαχα το τραγούδι του Τόνυ του Βλάχου υπογράφει ο Αντώνης…Καρατζίκης!!!\nΗ διαφορά ενός ο κι ενός η!!\n9 Νοεμβρίου 2017 at 22:52\nΜια καλή σκέψη θα ήταν να στείλουμε μια Μόνικαααααα\n9 Νοεμβρίου 2017 at 22:55\nας συνθέσει κάτι τέτοιο\n9 Νοεμβρίου 2017 at 23:36\n10 Νοεμβρίου 2017 at 01:42\n10 Νοεμβρίου 2017 at 01:52\nΚαι μην ακούτε αυτά που λέγονται για stereo soul. Καλουτσικο τραγούδι αλλά όχι κάτι εξαιρετικό. Μπρεαζου και τσακαλακος ( κατά τελείως παράδοξο τρόπο και οι δύο γιατί δεν το περίμενα) είχαν τα πολύ δυνατά κομμάτια. Και όσοι δεν πιστεύετε, Λίγο υπομονή …\n11 Νοεμβρίου 2017 at 14:10\nΚαλησπέρα!Θα ήθελα να ρωτήσω από που γνωρίζεις αυτές τις πληροφορίες και αν ξέρεις κάτι για τα τραγούδια που προκρίθηκαν!Ευχαριστώ\n10 Νοεμβρίου 2017 at 17:06\nΠροσωπικά δεν περιμένω κάτι που θα με εντυπωσιάσει απ’ όλη αυτή την διαδικασία. Κρατώ μικρό καλάθι. Πέρυσι ήμουν υπέρμαρχος της διεξαγωγής ανοιχτού εθνικού τελικού για φέτος. Δυστυχώς για ακόμη μια χρονιά η ΕΡΤ κάνει τα δικά της και φέρνει τις συνθήκες στα δικά της μέτρα και σταθμά, όπως το να θέτει μουσικούς και στιχουργικούς όρους σ’ έναν όμως περιορισμένο εγχώριο μουσικό κόσμο στον οποίο απευθύνεται η ίδια. Πέρασαν οι εποχές του lifestyle δελτίου και εκπομπών του STAR με τη γνωστή δημοσιογράφο να κυνηγά το… σουηδό σκηνοθέτη. Η Eurovision πλέον δεν πουλά εσωτερικά και δεν αποτελεί «εθνική υπόθεση». Κι έτσι η ΕΡΤ θέλει να βγάλει λεφτά από τις διαφημίσεις κάθε Μάϊο χωρίς όμως να κάνει το παραμικρό τους προηγούμενους μήνες, πάρα μόνο να διεκπεραιώνει την ανάθεση με fast track διαδικασίες και με τη σύμφωνη γνώμη ενός euro-lobby αμφισβητούμενης αισθητικής και παρακμιακών προτιμήσεων.\nΠοιά η όποια επιτυχία όλων των παραπάνω? Άλλο να έχεις υποψηφίους τον Αργυρό ή τη Σάττι με 30 εκατ. views στο YouTube, έτσι δεν είναι? Προφανώς οι ίδιοι και άλλοι θα θέλαν κάποιες «ειδικές συνθήκες» και δεν αναφέρομαι στην… απευθείας ανάθεση, όπως κάποιες ντίβες επιδιώκουν, αλλά σε εγχώριο τηλεοπτικό και ιντερνετικό hype για να προωθήσουν τη δουλειά τους!\nΉρθε καιρός η ΕΡΤ να αποσυρθεί επιτέλους από το διαγωνισμό αφού δεν τον εκτιμά, καθώς δεν εκτιμά εμάς τους τηλεθεατές πρωτίστως και είναι σαφέστατη η άρνηση ή αδιαφορία ‘μεγάλων ονομάτων’ με αδιαμφισβήτητα μουσικά δείγματα. Είναι καιρός ένας ιδιωτικός τηλεοπτικός σταθμός να βγει μπροστά, καθώς υπάρχει η ανάλογη τεχνογνωσία από μουσικά talent shows και να δημιουργήσει χρόνο με το χρόνο μια εθνική φόρμα, όπως έχουν κάνει τα τελευταία χρόνια το Βέλγιο ή η Λετονία. Ας μην μιλήσουμε για Ελληνικό Melodifestivalen… γκούχου γκούχου…


Προγνωστικά στοιχήματος: Κροατία - Ισπανία\nBethome Bloggers Θα τους… βγάλουν το λάδι\nΘα τους… βγάλουν το λάδι\nΕπιστρέφουμε στο Bethome.gr! Η στήλη πήρε μερικές ημέρες εκτός, από σήμερα είμαστε ξανά εδώ για να προσεγγίσουμε στοιχηματικά τα νοκ-άουτ παιχνίδια του Euro.\nΞεκινάμε τα σημερινά προγνωστικά στοιχήματος με το ματς Κροατία – Ισπανία. Η εικόνα των δύο ομάδων στον όμιλο ήταν λιγάκι μπερδεμένη. Οι Ισπανοί ήταν σε θεωρητικά βατό όμιλο, όμως χρειάστηκαν το 5-0 επί της Σλοβακίας στην τελευταία αγωνιστική για να πάρουν την πρόκριση, μάλιστα ως πρώτοι του γκρουπ. Στα προηγούμενα δύο ματς έδειξαν να έχουν πρόβλημα στην τελική προσπάθεια (με Σουηδία και Πολωνία), συμπέρασμα που ενισχύεται και απ’ το γεγονός ότι έχουν χάσει δύο πέναλτι!\nΚάπως παραπλήσια ήταν και η εικόνα της Κροατίας, δηλαδή μέτρια στα πρώτα δύο ματς κόντρα σε Αγγλία (ήττα 0-1) και Τσεχία (1-1), εξαιρετική στο τελευταίο παιχνίδι κόντρα στη Σκωτία (3-1). Οι Κροάτες έδειξαν να αφυπνίζονται στο παιχνίδι που υπήρχε πίεση για το αποτέλεσμα, έβγαλαν στο γήπεδο την ποιότητα και την εμπειρία τους, είναι μια ομάδα που δεν πρόκειται να «πέσει» εύκολα. Θεωρούμε ότι υποτιμούνται απ’ τις αποδόσεις, άλλωστε το ματς γίνεται σε ουδέτερο έδαφος (Κοπεγχάγη), εκτιμούμε ότι θα βάλουν δύσκολα στους Ισπανούς. Επιλέγουμε Κροατία +1 (ασιατικό) σε απόδοση 1.75 στην Goalbet.\nΣυνεχίζουμε τις προτάσεις μας με την αναμέτρηση Γαλλία – Ελβετία, η οποία θα διεξαχθεί στο Βουκουρέστι. Οι «τρικολόρ» πήραν μόλις μια νίκη στον όμιλο, το 1-0 επί της Γερμανίας, σε ματς που δεν ήταν τρομερά πειστικοί, είχαν όμως την ουσία. Προβλημάτισαν κόντρα στην Ουγγαρία (1-1), ενώ θα μπορούσαν να έχουν κερδίσει την Πορτογαλία (2-2), καθώς ήταν η ομάδα με τις πιο μεγάλες ευκαιρίες στο δεύτερο μέρος.\nΘεωρούμε ότι είναι μια καλοδουλεμένη ομάδα, μια «μηχανή» που τώρα πλέον πρέπει να βάλει «μπροστά», να πατήσει γκάζι και να αποδώσει σύμφωνα με την τρομερή ποιότητα της. Κάπου εδώ μάλλον θα τελειώσει το ταξίδι της φιλότιμης Ελβετίας, που πήρε επίσης μόλις μια νίκη στον όμιλο, το 3-1 επί της τραγικής Τουρκίας, διασύρθηκε απ’ τους Ιταλούς (3-0) και έμεινε στο 1-1 με την Ουαλία. Εκτιμούμε ότι οι Γάλλοι θα περάσουν στην επόμενη φάση με πειστικό τρόπο, επιλέγουμε Γαλλία -1 (ασιατικό) σε απόδοση 2.10.\n19.00 Κροατία – Ισπανία Κροατία +1 (1.75 @ goalbet)\n22.00 Γαλλία – Ελβετία Γαλλία -1 (2.10 @ goalbet)


Ο γάμος των ονείρων σας. - weddingstore\nΟ γάμος των ονείρων σας.\nΠροσκλητήρια Γάμου Κατάλογος...2015\nΠροσκλητήρια Γάμου Κατάλογος...2014\nΠροσκλητήρια Γάμου Κατάλογος...2012\nΠροσκλητήρια Γάμου Κατάλογος...2013\nΚατασκευάζουμε οποιοδήποτε σχέδιο\nΟι προτάσεις σας γίνονται για εμάς η καλύτερη εμπνεύση!\nΜπορούμε να δημιουργήσουμε οποιοδήποτε θέμα σας ενδιαφέρει ακόμα και αν δεν υπάρχει στους καταλόγους.\nΌλες οι παραστάσεις των προσκλητηρίων μπορούν να γίνουν σε όλα τα σχήματα.\nΔημιουργούμε θεματικό γάμο με χωνάκια, σουπλά, αυτοκόλλητα, βιβλίο ευχών, πόστερ, καβαλέτο, γλύκισμα και ότι άλλο σκεφτείτε.\nΣε όλα τα προσκλητήρια μπορεί να μπει η φωτογραφία σας.\nΕκτύπωση χρυσοτυπίας, ασημοτυπίας.\nΕκτύπωση φακέλων με το θέμα των προσκλητηρίων.\nΕίμαστε δίπλα σας για να σας ακούμε...\nΓΡΑΦΙΚΑ ΠΡΟΣΚΛΗΤΗΡΙΩΝ ΓΑΜΟΥ & ΓΑΜΟΥ ΒΑΠΤΙΣΗΣ


H όμορφη φιλόξενη Άνδρος : απολογισμός ταξιδιού Ολλανδών εθελοντών Απρίλιος 2018! - Andros Routes\nH όμορφη φιλόξενη Άνδρος : απολογισμός ταξιδιού Ολλανδών εθελοντών Απρίλιος 2018\nΤο 5ο κατά σειρά ταξίδι εθελοντικής εργασίας Ολλανδών , συνεργασία του ταξιδιωτικού οργανισμού SNP και του εγχειρήματος Andros Routes ολοκληρώθηκε τη Μεγάλη Πέμπτη 5 Απριλίου 2018. Κρίνοντας από τη συγκίνηση των εθελοντών που συμμετείχαν στο ταξίδι τη μέρα της αναχώρησης η εμπειρία της Άνδρου άγγιξε και πάλι καρδιές.\nΤο γκρουπ απάρτισαν 11 γυναίκες και 1 άνδρας που ταξίδεψαν χωρίς να γνωρίζονται από πριν μεταξύ τους από διαφορετικά μέρη της Ολλανδίας για να ταξιδέψουν στην Άνδρο και να μας βοηθήσουν στους καθαρισμούς μονοπατιών. Οι εθελοντές έφτασαν το νησί μας την Παρασκευή 31 Μαρτίου όπου και διέμειναν στη περιοχή της Υδρούσας για τα πρώτα 2 βράδια.. Κατά την άφιξη τους τους παρασχέθηκε φιλόξενο γεύμα από το εστιατόριο “Τα Τρία Αστέρια” της οικογενείας Χαλά, έγινε η πρώτη γνωριμία με τα μέλη της ομάδας Andros Routes και δόθηκαν οι πρώτες οδηγίες για τις επόμενες μέρες.\nΟι δύο επόμενες μέρες εργασίας αφιερώθηκαν στη περιοχή Άνω και Κάτω Απροβάτου όπου ολοκληρώθηκε η διάνοιξη νέας κυκλικής διαδρομής που ήδη τον προηγούμενο χρόνο τμήματα της είχαν καθαριστεί με εθελοντική εργασία της οικογενείας Γιάννη, Nicole και Στέφανου Χριστόπουλου. Το κολατσιό των εθελοντών τη πρώτη μέρα εργασίας τους προσέφερε ο φούρνος Κοκκίνη στο Γαύριο ενώ το γεύμα των εθελοντών προσέφερε ο Πολιτιστικός Σύλλογος Απροβάτου καθώς και κάτοικοι του χωριού που επιθυμούν να παραμείνουν ανώνυμοι. Το απόγευμα οι εθελοντές ξεναγήθηκαν στον πύργο του Αγίου Πέτρου από τον Βαγγέλη Λουκίσα. Τη δεύτερη μέρα εργασίας οι εθελοντές επισκέφθηκαν νωρίς το πρωί το αρχαιολογικό μουσείο της Παλαιόπολης και στη συνέχεια εργάστηκαν και πάλι στη περιοχή Απροβάτου. Η μέρα αυτή συνδυάστηκε με τη καθιερωμένη ανά 15θήμερο πεζοπορία φροντίδας κι έτσι οι Ολλανδοί εθελοντές είχαν την ευκαιρία να βαδίσουν και να εργαστούν μαζί με Ανδριώτες μόνιμους και εποχικούς κατοίκους. Το κολατσιό των εθελοντών προσέφερε ο φούρνος Πετράκη στο Γαύριο ενώ το γεύμα τους προσέφερε το εστιατόριο “Μπαλκόνι του Αιγαίου”. Το απόγευμα οι φίλοι εθελοντές μεταφέρθηκαν στη περιοχή της Χώρας όπου και διέμειναν για 2 μέρες.\nΣτη περιοχή της Χώρας εργάστηκαν σε τμήμα της διαδρομής 7 που οδηγεί στον αρχαιολογικό χώρο της Ζαγοράς ενώ καθάρισαν και φραγμένο παρακλάδι που οδηγεί σε παλαιά καταπληκτική πηγή. Πλουσιοπάροχο γεύμα και τη θερμή του συντροφιά προσέφερε ο Σύλλογος Ζαγανιάρη στους Ολλανδούς εθελοντές στο εστιατόριο Κουλούρη στον Πιτροφό. Στη συνέχεια οι Ολλανδοί εθελοντές απόλαυσαν ξενάγηση στο σπήλαιο του Αλαδινού, προσφορά του Πολιτιστικού Συλλόγου Αλαδινού και το βράδυ της ίδιας μέρας παρακολούθησαν τη προβολή της ταινίας “Μικρά Αγγλία” προσφορά της εταιρείας “Μικρά Αγγλία ΑΕ.” και της Κινηματογραφικής Λέσχης Άνδρου.\nΤην επόμενη μέρα το πρωί ύστερα από σύντομη βόλτα στη Χώρα επισκέφθηκαν το Μοναστήρι της Αγίας Ειρήνης και απόλαυσαν τη γλαφυρή ξενάγηση του ιδιοκτήτη του Μοναστηριού Λευτέρη Πολέμη καθώς και τις 3 εκθέσεις που φιλοξενεί. Ύστερα από σπιτικό κέρασμα και καφέ οδηγήθηκαν στη περιοχή Μενήτων όπου και βάδισαν και συντήρησαν τμήμα της διαδρομής 1 μέχρι τον οικισμό του Μεσαθουρίου. Στη συνέχεια απόλαυσαν ξενάγηση και πλουσιοπάροχο γεύμα στο μπαξέ της Έφης Ραπτάκη στα Λιβάδια με υπέροχες μαγειρικές της ιδίας και της Χαρίκλειας Δανιόλου και τη βοήθεια και συντροφιά της Ειρήνης Δάμπαση. Το βραδάκι μεταφέρθηκαν στο Κόρθι όπου και διέμειναν τις 2 τελευταίες τους μέρες στο νησί.\nΣτη περιοχή Κορθίου εργάστηκαν στον καθαρισμό φραγμένης παλαιάς διαδρομής στον οικισμό της Καππαριάς σε συνεργασία με τον Πολιτιστικό Σύλλογο Καππαριάς. Τη ζεστή φιλοξενία της περιοχής Κορθίου έδειξαν η οικογένεια της Ειρήνης Ρόμπου στη Πίσω Μεριά όπου μαγείρεψαν πλούσιο γεύμα στην ομάδα Ολλανδών τη πρώτη μέρα διαμονής στο Κόρθι, ενώ την επομένη και μέρα αναχώρησης, αποχαιρετιστήριο γεύμα και τοπικά γλυκά κέρασαν στο καφενείο της Καππαριάς οι άνθρωποι του Συλλόγου. Ιδιαίτερα ενδιαφέρουσα ήταν η συζήτηση μεταξύ των Καππαριανών και των Ολλανδών.\nΠριν την μετάβαση στο Γαύριο για την αναχώρηση των φίλων εθελοντών, έγινε ένας μικρός αποχαιρετιστήριος περίπατος και επίσκεψη στη πηγή στη περιοχή της Ζαγοράς. Στο Γαύριο περίμενε τους εθελοντές φιλόξενο κέρασμα με δροσιστικά, καφέδες και γλυκά στο καφέ της Ευτυχίας. Την ομάδα εθελοντών αποχαιρετήσαμε με το δικό μας τρόπο οι εθελοντές Andros Routes με αναμνηστικά δώρα και διπλώματα που φιλοτέχνησε ο φίλος και εθελοντής της προσπάθειας Αχιλλέας Κλεισούρας, ενώ αναμνηστικά σαπουνάκια προσέφερε και η Ελένη Κουρτέση του Soap by Eleni.\nΤα νερά για όλη τη διάρκεια του ταξιδιού προσέφερε η ΣΑΡΙΖΑ. Για τις μεταφορές των εθελοντών ο Δήμος Άνδρου παραχώρησε πουλμανάκι και κάλυψε τις δαπάνες καυσίμων, ενώ ο οδηγός πληρώθηκε με έξοδα του ταξιδιού.\nΤην ευγνωμοσύνη μας σε όλους όσους πλαισίωσαν το ταξίδι αυτό δείχνοντας την όμορφη Άνδρο… τη φιλόξενη !\nΤην Κυριακή περπατάμε στην υπέροχη, νέα κυκλική... Την Κυριακή περπατάμε στη μαγευτική διαδρομή...


Πρήξιμο στα μάτια τέλος! - Queen.gr\nΔεν έχει σημασία αν είσαι party animal ή workaholic... το πρόβλημα με τα κουρασμένα σου μάτια πρέπει να λυθεί.\nΣυμπτώματα όπως μαύροι κύκλοι και σακούλες στην περιοχή των ματιών δυστυχώς εμφανίζονται και στις δύο περιπτώσεις, είτε το ξενύχτι είναι απόρροια διασκέδασης είτε εργασιομανίας! Όπως αναφέρει και η Ranella Hirsch Αναπληρώτρια Kαθηγήτρια Δερματολογίας στο πανεπιστήμιο της Βοστόνης Medical Center, "σε τέτοιες περιπτώσεις επιβραδύνεται η σωστή λειτουργία των κυττάρων με αποτέλεσμα το πρόσωπό σας να δείχνει θαμπό, χλωμό ενώ τα μάτια σας πρησμένα, με μαύρους κύκλους και κόκκινα στο εσωτερικό τους ”.\nΗ περιοχή των ματιών είναι η πρώτη στο πρόσωπο που παρουσιάζει προβλήματα ακόμη και σε νεαρές ηλικίες, διότι έχει ελάχιστο υποδόριο λίπος, εξαιρετικά μαλακούς ιστούς και τους πιο λεπτούς μύες του ανθρώπινου σώματος. “Όταν κάποιος σας λέει πως δείχνετε κουρασμένη συνήθως καταλήγει σε αυτό το συμπέρασμα παρατηρώντας τα μάτια σας” υποστηρίζει η Jeannette Graf, Αναπληρώτρια Kαθηγήτρια Δερματολογίας στην ιατρική σχολή Mount Sinai της Ν. Υόρκης.\nΗ πρώτη σκέψη που μας έρχεται στο μυαλό όταν αντιμετωπίζουμε το εν λόγω πρόβλημα είναι να τρέξουμε γρήγορα κάτω από τα σκεπάσματα για να αναπληρώσουμε τις χαμένες ώρες ύπνου. Ίσως η πιο σωστή επιλογή αν φυσικά έχεις την πολυτέλεια του χρόνου. Όταν όμως αναγκαστικά πρέπει να ανταπεξέλθεις στις καθημερινές σου υποχρεώσεις, ακολούθησε τις παρακάτω συμβουλές:\nΠαλιό κόλπο αλλά αποτελεσματικό είναι να εφαρμόζεις 2 κρύα φακελάκια τσαγιού πάνω στα μάτια για 10-15 λεπτά. Το τσάι διαθέτει υψηλή περιεκτικότητα σε καφεΐνη η οποία συσφίγγει τα αιμοφόρα αγγεία, καθώς και τανίνη η οποία με τη σειρά της μειώνει τους ερεθισμούς, τις φλεγμονές και κατ' επέκταση το πρήξιμο. Υπάρχουν και εναλλακτικές επιλογές όπως :\n1. κρύες κομπρέσες.Το κρύο συστέλλει τα τριχοειδή αγγεία και αναζωογονεί τη λεμφική λειτουργία.\n2. Μια κρέμα για τα μάτια σε μορφή τζελ την οποία θα έχετε πάντα στο ψυγείο σας.\n3. Φέτες από αγγούρι.\nΞέρεις τη διαφορά ανάμεσα σε botox και baby botox;\nΠΩΣ ΝΑ ΞΕΚΟΥΡΑΣΩ ΤΑ ΜΑΤΙΑ ΜΟΥ\nΠΡΗΞΙΜΟ ΚΑΤΩ ΑΠΟ ΤΑ ΜΑΤΙΑ


ΚΕΡΚΥΡΑΪΚΑ ΝΕΑ - CORFU NEWS: “Κατάδικος” Κωνσταντίνου Θεοτόκη\n“Κατάδικος” Κωνσταντίνου Θεοτόκη\nΤο σπουδαίο μυθιστόρημα του Κωνσταντίνου Θεοτόκη "Κατάδικος" διασκευάζει και "ανεβάζει" στο θεατρικό σανίδι, η ομάδα Περίπολος. Η παράσταση έκανε πρεμιέρα στο Θέατρο του Νέου Κόσμου στις 3 Ιουνίου και θα διαρκέσει έως 21 Ιουνίου.\nΣτην Κέρκυρα του 1920, τρεις άντρες βρίσκονται φυλακισμένοι στο ίδιο κελί. Τους δυο τους ενώνει το κοινό πάθος για μια γυναίκα, εξαιτίας της οποίας έγινε ένα έγκλημα που δεν εξιχνιάστηκε ποτέ.\nΟ τρίτος, δολοφόνος καταδικασμένος σε ισόβια, θα γίνει άθελά του αυτόπτης μάρτυρας μιας οδυνηρής αναπαράστασης των τραγικών εκείνων γεγονότων που όρισαν την μοίρα των άλλων δυο και τους είχαν καταστήσει κατάδικους πολύ πριν βρεθούν στο ίδιο κελί.\nΤη σκηνοθεσία υπογράφει ο Αρης Τρουπάκης, τα σκηνικά, τα κοστούμια και οι φωτισμοί είναι του Θοδωρή Χρυσικού και η μουσική του Κώστα Μαγγίνα.\nΠαίζουν: Νικόλας Αναστασόπουλος, Γιώτα Μηλίτση, Αρης Τρουπάκης, Σπύρος Τσεκούρας.\nΗ παράσταση ανεβαίνει στο Θέατρο του Νέου Κόσμου (Αντισθένους 7 και Θαρρύπου) από τις 3 έως τις 21 Ιουνίου.\nΑναρτήθηκε από ΚΕΡΚΥΡΑΪΚΑ ΝΕΑ - CORFU NEWS στις 5:08 μ.μ.


Σήκωσαν μαύρες σημαίες στις Πρέσπες\nΑναρτήθηκε από sn την Ιουνίου 17, 2018\nΜε μαύρες, αλλά και ελληνικές σημαίες, θα υποδεχτούν τον πρωθυπουργό Αλέξη Τσίπρα στις Πρέσπες.\nΟι κάτοικοι του παραλίμνιου χωριού Λαιμός είναι ανάστατοι όλο αυτό το χρονικό διάστημα, αλλά ειδικά από χθες το βράδυ, όταν και απορρίφθηκε η πρόταση δυσπιστίας της Νέας Δημοκρατίας κατά της κυβέρνησης.\n"Είχαμε μια ελπίδα, αλλά δε μας δίνουν σημασία", έλεγαν σήμερα το πρωί, όταν συγκεντρώθηκαν στην πλατεία του χωριού με μαύρες και ελληνικές σημαίες και το πανό με το σύνθημα "Η Μακεδονία είναι Ελληνική".\nΈλεγαν, ακόμη, ότι "εδώ σε ΄μας τελειώνει η βόρεια Μακεδονία", ενώ προσέθεταν πως "είναι φυσικό οι γείτονες να θέλουν λύση στο πρόβλημά τους, αλλά δεν είναι δυνατό να τους παραχωρούμε τα πάντα". Και προσέθεταν: "Ούτε ακραίοι είμαστε, ούτε Χρυσαυγίτες. Όμως εδώ ανοίγει τεράστιο θέμα, ακόμη και εδαφικών διεκδικήσεων".\nΣτη συνέχεια άρχισαν μια πορεία προς το σημείο όπου θα συναντηθούν Τσίπρας - Ζάεφ, όμως ο δρόμος είναι κομμένος από κλούβα των ΜΑΤ.\nΔιαμαρτυρίες Πολιτική Πρέσπες ΣΗΜΑΝΤΙΚΟ


Παγκόσμια Ημέρα Υπέρτασης - Δημήτριος Καψούδας\n17 Μάιος Παγκόσμια Ημέρα Υπέρτασης\nPosted at 10:10h in Χωρίς κατηγορία\tby\takarras\nΗ αρτηριακή υπέρταση, η αυξημένη αρτηριακή πίεση που ασκεί το αίμα στο εσωτερικό τοίχωμα των αρτηριών δηλαδή, είναι μια πάθηση χωρίς συμπτώματα. Για το λόγο αυτό γίνεται πιο επικίνδυνη όταν δεν ελέγχεται, καθώς αποτελεί σημαντικό παράγοντα εμφάνισης σοβαρών και πιθανά θανατηφόρων παθήσεων. Έτσι είναι σημαντικός το τακτικός έλεγχος της πίεσης, από πάσχοντες και μη, για να διασφαλιστεί ο έλεγχος, η πρόληψη αλλά και η ορθή θεραπεία της.\nΗ 17η Μαΐου έχει οριστεί από την Παγκόσμια Ένωση κατά της Υπέρτασης ως μέρα ενημέρωσης και ευαισθητοποίησης για την έγκαιρη διάγνωση και αντιμετώπιση της πολύ διαδεδομένης αυτής «σιωπηλής» νόσου.\nΣύμφωνα με τον Παγκόσμιο Οργανισμό Υγείας ένα δισεκατομμύριο άτομα παγκοσμίως, δηλαδή το 20% του ενήλικου πληθυσμού, πάσχει από υπέρταση και αυτός ο αριθμός αναμένεται να αυξηθεί σε 1,5 δισεκατομμύρια έως το 2025. Στην Ελλάδα, μια πρόσφατη μελέτη έδειξε ότι περίπου 1 στους 3 Έλληνες του ενήλικου πληθυσμού πάσχει από υπέρταση αλλά μόνο οι μισοί από αυτούς λαμβάνουν αγωγή.\nΠρόληψη και θεραπεία της υπέρτασης\nΗ υγιεινή διατροφή διαδραματίζει σημαντικό ρόλο στην πρόληψη και τη θεραπεία της νόσου: Ελαττώνοντας το αλάτι και την κατανάλωση αλκοόλ και τρώγοντας πράσινα λαχανικά, φρούτα, γαλακτοκομικά προϊόντα με χαμηλά λιπαρά και τροφές πλούσιες σε φυτικές ίνες μπορεί να επιτευχθεί διατήρηση της αρτηριακής πίεσης σε φυσιολογικά επίπεδα και μείωσή της σε περίπτωση υπέρτασης. Την ίδια επίδραση έχει και η γενικότερη αλλαγή τρόπου ζωής: οι κατευθυντήριες οδηγίες συστήνουν συστηματική άσκηση μέτριας έντασης και διακοπή του καπνίσματος.\nΣε ασθενείς με υπέρταση, οι διεθνείς κατευθυντήριες οδηγίες συνιστούν εντατική αγωγή με σκοπό τη μείωση της αρτηριακής πίεσης σε επίπεδα τουλάχιστον 140/90mmHg (9 με 14) σε όλους τους ασθενείς. Για τους ασθενείς υψηλού κινδύνου, τίθεται χαμηλότερος στόχος αρτηριακής πίεσης, προκειμένου να μειωθούν οι σχετιζόμενες επιπλοκές. Ειδικότερα σε άτομα με σακχαρώδη διαβήτη, η μείωση της αρτηριακής πίεσης στο 130/80 mmHg (8 με 13) ή λιγότερο, ελαττώνει τον κίνδυνο καρδιοπάθειας.\nΦαρμακευτική αγωγή θα χρειαστεί η πλειονότητα των υπερτασικών ασθενών. Αν η αρτηριακή πίεση – στόχος δεν επιτευχθεί με την χορήγηση ενός αντιυπερτασικού φαρμάκου, τότε ο γιατρός είναι πιθανόν να συστήσει την αύξηση της δοσολογίας ή την προσθήκη ενός ή και περισσοτέρων αντιυπερτασικών φαρμάκων.\nΣε κάθε περίπτωση, εξατομικευμένοι θεραπευτικοί στόχοι για κάθε υπερτασικό ασθενή πρέπει να συζητούνται και να ορίζονται από τον θεράποντα γιατρό. Ακόμα και στις περιπτώσεις θεραπείας ή λήψης θεραπευτικής αγωγής, είναι σημαντικό οι ασθενείς να ελέγχουν τακτικά την πίεσή τους: είναι χαρακτηριστικό ότι στην Ελλάδα, από τους ασθενείς που λαμβάνουν αγωγή, μόνο 3 στους 10 ελέγχουν την αρτηριακή τους πίεση ενώ 7 στους 10, παρά την αγωγή, δεν ελέγχουν την αρτηριακή τους πίεση.\nΜπορεί να μην αισθάνεστε ότι η θεραπευτική αγωγή διατηρεί την αρτηριακή σας πίεση υπό έλεγχο, όμως, ο εγκέφαλος, η καρδιά, τα μάτια, οι αρτηρίες και οι νεφροί σας αισθάνονται τη διαφορά, καθώς εξοικονομούν χρόνια ζωής!\nΜε τον όρο «υπέρταση» περιγράφεται η αυξημένη πίεση που ασκείται στις αρτηρίες του σώματος. Η νόσος ταξινομείται σε πρωτοπαθή και δευτεροπαθή. Η πρωτοπαθής (ή ιδιοπαθής) υπέρταση ευθύνεται για το 90-95% όλων των περιστατικών. Η δευτεροπαθής υπέρταση σχετίζεται με μια επιπλέον ειδική κατάσταση, όπως νεφρική νόσο, ορμονικό σύνδρομο, λήψη ορισμένων φαρμάκων και εγκυμοσύνη.\nΠολλοί παράγοντες αυξάνουν τον κίνδυνο εμφάνισης υπέρτασης, από τους οποίους μερικοί μπορούν να ελεγχθούν και κάποιοι, δυστυχώς, δεν μπορούν.\nΜη τροποποιήσιμοι παράγοντες:\nΗλικία άνω των 40 ετών Οικογενειακό ιστορικό\nΗ αυξημένη πρόσληψη αλατιού\nΤο αλάτι κι η υπέρταση\nΤο αλάτι συμβάλει στη δημιουργία υπέρτασης με δύο τρόπους:\nπροκαλεί κατακράτηση υγρών, αυξάνοντας έτσι τον όγκο των υγρών στο σώμα (και άρα και την πίεση που αυτά ασκούν) και συμβάλλει στη σκλήρυνση των αγγείων, μειώνοντας έτσι την ελαστικότητά τους (και άρα την ικανότητά τους να αντεπεξέλθουν στην αυξημένη πίεση) Στον ανεπτυγμένο κόσμο, η υπερβολική κατανάλωση αλατιού προέρχεται κατά κύριο λόγο από την κατανάλωση έτοιμων τροφών και προπαρασκευασμένων ή / και «γρήγορων» γευμάτων. Οι τροφές αυτές όχι μόνο είναι συνήθως φτωχές σε θρεπτικές ουσίες, αλλά έχουν και υψηλή περιεκτικότητα σε αλάτι.\nΣε μικρές ποσότητες, το αλάτι έχει ευεργετικά αποτελέσματα για τον οργανισμό, καθώς περιέχει νάτριο, που ρυθμίζει την μεταφορά ηλεκτρικών φορτίων, αλλά και ιώδιο και φθόριο, που συμβάλλουν στην υγεία του θυρεοειδούς αδένα και των δοντιών, αντίστοιχα. Η ποσότητα που χρειάζεται ο μέσος ανθρώπινος οργανισμός είναι 4-5 γραμμάρια την ημέρα. Όμως, μέσω της προσθήκης αλατιού στο φαγητό και τις επεξεργασμένες τροφές, οι άνθρωποι σήμερα καταναλώνουν ως και 10 φορές περισσότερη ποσότητα αλατιού. Είναι χαρακτηριστικό ότι εάν η κατανάλωση αλατιού μειωνόταν στο μισό παγκοσμίως, θα αποφεύγονταν 2,5 εκατομμύρια θάνατοι από εγκεφαλικά και καρδιακά επεισόδια!


Halloween - είχατε και στο χωριό σας;\nΜου μάθατε και το Χαλοουίν… σιγά μην είχατε και στο χωριό σας… να χτυπάτε την πόρτα της θειάς στον πέρα μαχαλά και να σας ρωτάει «τίνος είσ’ εσύ;»\nΚαι βέβαια δεν είχαμε στα χωριά μας, αφού πρόκειται για μια γιορτή που έχει τις ρίζες της στους Κέλτες και στη γιορτή του Σόουιν (Samhain) που είναι η Κέλτικη λέξη για τον Νοέμβριο και σηματοδοτούσε το τέλος του καλοκαιριού και την αρχή του χειμώνα μεν, αλλά και την αρχή του νέου έτους για τους Κέλτες. Ήταν ταυτόχρονα η μοναδική μέρα του έτους που οι νεκροί κατέβαιναν στη γη και προκαλούσαν αναστάτωση στους ζωντανούς. Ήταν μέρα επικοινωνίας με τους νεκρούς και είχε μυστικιστικό χαρακτήρα.\nΜε την πάροδο των αιώνων και τον Χριστιανισμό να παρεμβαίνει έγινε Halloween που προέρχεται από την σύντμηση τριών λέξεων (All-hallow-even) και δηλώνει την παραμονή της γιορτής των Αγίων Πάντων που για τους Καθολικούς είναι η 1η Νοεμβρίου. Πιστεύεται ότι οι ψυχές των ανθρώπων που πέθαναν κατά τη διάρκεια του έτους ψάχνουν να μπουν σ' ένα σώμα για να κερδίσουν την αθανασία. Οι ζωντανοί από την πλευρά τους, ντυμένοι με παράξενα κοστούμια και κάνοντας θόρυβο, προσπαθούν να φοβίσουν και να διώξουν τα πνεύματα.\nΟ μυστικιστικός της χαρακτήρας πήγε στην άκρη (όχι παντού και όχι για όλους) και περισσότερο εξελίχθηκε στο γνωστό «trick or treat» που σημαίνει «φάρσα ή κέρασμα» και που ποτέ δεν καταλήγει σε φάρσα μεγαλύτερη από αυτή του τρομάγματος με την κολοκύθα στην οποία είναι σχηματισμένο ένα άσχημο πρόσωπο, το πρόσωπο του Τζακ Ο’ Λάντερν (Jack O’ Lanterns).\nΑυτός ο τύπος λοιπόν, ήταν ένας μεθύστακας, άσχημος, χωρίς δόντια, τσιγκούνης, τεμπέλης, παμπόνηρος απατεωνάκος και του άρεσε να κάνει φάρσες.\nΗ πονηρία του ήταν τέτοια που κατάφερε να ξεγελάσει ακόμα και τον ίδιο τον Διάβολο. Όταν ο δεύτερος άκουσε τις φήμες για τα ‘σατανικά’ κατορθώματα του Τζακ, αποφάσισε να διαπιστώσει με τα ίδια του τα μάτια αν δικαίωνε τη φήμη του. Πραγματικά, τη Νύχτα των Αγίων Πάντων (τη Νύχτα του Χάλογουιν, δηλαδή) ο Διάβολος ανέβηκε στη Γη και συνάντησε τον Τζακ σ’ ένα λιθόστρωτο δρομάκι. Ο Τζακ κατάλαβε πως είχε έρθει η ώρα να πεθάνει κι έτσι ζήτησε από τον Διάβολο να του πραγματοποιήσει μια τελευταία επιθυμία. Εκείνος συμφώνησε κι έτσι ο Τζακ τον οδήγησε σε μια ταβέρνα, όπου ήπιε όσο περισσότερο ποτό μπορούσε ν’ αντέξει. Στη συνέχεια, έπεισε τον Διάβολο να μεταμορφωθεί σ’ ένα ασημένιο νόμισμα – προκειμένου να πληρώσει τον λογαριασμό – κι όταν εκείνος το έκανε, έχωσε το νόμισμα στην τσέπη του, η οποία περιείχε επίσης έναν σταυρό, που εμπόδιζε τον Διάβολο να αποδράσει. Εκείνος τότε, μην μπορώντας να κάνει αλλιώς, συμφώνησε στην απαίτηση του Τζακ να του χαρίσει άλλα δέκα χρόνια ζωής, προκειμένου να τον ελευθερώσει.\nΌταν πέρασαν αυτά τα δέκα χρόνια και ο Τζακ συνάντησε ξανά το Διάβολο - και πάλι τη Νύχτα των Αγίων Πάντων - του ζήτησε μία ακόμα τελευταία χάρη, να φάει ένα μήλο. Ο Διάβολος έπεσε και πάλι στην παγίδα του Τζακ. Ανέβηκε στη μηλιά για να του κόψει ένα μήλο και τότε ο ήρωάς μας χάραξε στον κορμό του δέντρου ένα σταυρό - σύμφωνα με μια άλλη εκδοχή, έμπηξε σταυρούς γύρω από τον κορμό του δέντρου, σχηματίζοντας έναν κύκλο - με αποτέλεσμα να μην μπορεί εκείνος να κατέβει. Τότε ο Διάβολος πρότεινε στον Τζακ την εξής συμφωνία: αν τον ελευθέρωνε, δε θα δεχόταν τη ψυχή του στην Κόλαση, όταν πέθαινε. Ο Τζακ συμφώνησε και τον ελευθέρωσε.\nΌταν ήρθε η ώρα του να πεθάνει όμως και πήγε στις πύλες του Παραδείσου, δεν του επετράπη η είσοδος, λόγω της έκλυτης ζωής που είχε κάνει, γεμάτη απάτες, ποτό και σκανδαλώδη συμπεριφορά. Τότε εκείνος πήρε το δρόμο που οδηγούσε στις πύλες της Κόλασης και όταν έφτασε εκεί, ζήτησε την άδεια να μπει. Ο Διάβολος όμως, τηρώντας την υπόσχεσή του, δεν του επέτρεψε την είσοδο ούτε κι εκεί. Ο Τζακ δεν είχε πλέον πουθενά να πάει. Ρώτησε τον Διάβολο τι έπρεπε να κάνει κι εκείνος του πέταξε μια σπίθα από τις φλόγες του Άδη, που δε θα καιγόταν ποτέ. Ο Τζακ σκάλισε ένα από τα γογγύλια που είχε μαζί του - μιας και ήταν το αγαπημένο του φαγητό - και έβαλε εκεί μέσα τη φλόγα. Έχοντας ως μοναδικό της οδηγό αυτό το αυτοσχέδιο φανάρι για να της φωτίζει το δρόμο, η ψυχή του άρχισε να περιπλανιέται για πάντα στα πέρατα της γης, ανάμεσα στον κόσμο του καλού και του κακού, ψάχνοντας ένα μέρος έτσι ώστε να μπορέσει επιτέλους να αναπαυθεί…\nΌταν, τον 18ο αιώνα, οι Ιρλανδοί μετανάστευσαν στην Αμερική, πήραν μαζί τους και τους θρύλους και τα έθιμά τους. Ένας από τους πιο αγαπημένους τους ήταν, φυσικά, ο θρύλος του Τζακ. Στο μεταξύ, τα γογγύλια της ιστορίας είχαν αντικατασταθεί από κολοκύθες - σύμφωνα και πάλι με το μύθο, ήταν το δεύτερο αγαπημένο φαγητό του Τζακ - και στις ΗΠΑ επικράτησε να σκαλίζουν κολοκύθες. Εκτός από τη διατήρηση του θρύλου, πίστευαν πως αυτή η τρομακτική σκαλισμένη μορφή επάνω στην κολοκύθα, σε συνδυασμό με το αναμμένο κερί μέσα της, θα κρατούσε έξω από το σπίτι τα κακά πνεύματα και γι’ αυτό τις τοποθετούσαν κυρίως στα παράθυρα και τις πόρτες τους.\nΟι ΗΠΑ και ο Καναδάς γιορτάζουν το Χάλογουιν (Halloween), μια γιορτή με μαζική συμμετοχή και σύμφωνα με τη Στατιστική Υπηρεσία των ΗΠΑ, 41,1 εκατομμύρια παιδιά συμμετείχαν στη γιορτή του Halloween 2018 και επισκέφθηκαν 120 εκατομμύρια σπίτια.\nΕδώ μπορείτε να δείτε πως έμοιαζε ο Τζακ Ο' Λάντερν\nΣτη φωτογραφία Κέλτικο Νεκροταφείο στην Ιρλανδία


E l v a: Οταν οι "μπράβοι" των ΜΑΤ "τα σπάνε" στο Λαύριο!\nΟταν οι "μπράβοι" των ΜΑΤ "τα σπάνε" στο Λαύριο!\nΑντιγραφη απο το blog Αntixyta\n’’Για άλλη μια φορά η Ελληνική Αστυνομία επιβεβαίωσε το λόγο που όλοι οι αστυνομικοί αποκαλούνται στην καθομιλουμένη «μπάτσοι». Οι άνθρωποι που ορκίστηκαν μπροστά στην ελληνική σημαία να προστατεύουν τους υπόλοιπους πολίτες αυτής της χώρας έδειξαν τον δρόμο....προς τα πίσω όμως. Έδειξαν προς σκοτεινά χρόνια που είχαν άλλες δυνάμεις και δυνατότητες και δυστυχώς κάποιοι αναπολούν και (δυστυχώς πάλι) άλλοι παραλληλίζουν με την σημερινή μας κατάσταση.\nΗ έννοια του έννομου κράτους έχει καταλυθεί εδώ και πολύ καιρό πλέον. Και αυτή η κατάσταση δεν εκφράζεται τώρα στην Κερατέα και στην παράνομη κατασκευή του ΧΥΤΑ, αλλά εδώ και πολλά χρόνια σε όλη την Ελλάδα. Βατοπέδι, Siemens, Υποβρύχια...ο έλληνας πολίτης (και μέσα σε αυτούς ο έλληνας αστυνομικός) βλέπει την εξουσία να κλέβει και να μην «ανοίγει μύτη», νοιώθει ότι ζει σε κράτος ατιμωρησίας. Έτσι λοιπόν ο έλληνας πολίτης θα «κλέψει» το κράτος και ο έλληνας αστυνομικός θα συμπεριφερθεί σαν άγριο ζώο (δεν λεω γουρούνι, γιατί τα γουρούνια είναι ήσυχα ζώα) γιατί υποσυνείδητα εφόσον ο «μεγάλος» δεν τιμωρείται θεωρεί ότι δεν θα τιμωρηθεί ο ίδιος, ο «μικρός».\nUpplagd av ELvA den 31.3.11\nΘεματα Περιβαλλον, Πολιτικη, Zωη\nΗ ΚΑΘΗΜΕΡΙΝΗ σήμερα γράφει "Οι υπεύθυνοι πολίτες της περιοχής, ο μητροπολίτης Λαυρεωτικής και άλλοι παράγοντες της τοπικής κοινωνίας οφείλουν να βάλουν ένα φρένο στον παραλογισμό της βίας και σε όσους οργανώνουν και εκτελούν δολοφονικές επιθέσεις εναντίον αστυνομικών"!\nΟι κάτοικοι έχουν απέναντί τους, εκτός από το κράτος και την αστυνομία, και κάποιους αλητήριους εκδότες με μονοπύθμενα τάνκερς.\nέχω την εντύπωση πως η όλη ιστορία δεν θα εξελιχθεί καλά...\nΣυνένοχοι οι δημοσιογράφοι! Πουλημένοι! Ας ψάξουν οι άχρηστοι τα στοιχεία, ας βρούνε τι σκάνδαλα κρύβονται, γιατί διαμαρτύρονται οι κάτοικοι, τι αντιπροτείνουν! Δεν τους νοιάζει τους κατοίκους, έχουνε μάθει πια εδώ και τόσα χρόνια στην προπαγάνδα! ΕΧΟΥΝ ΤΟ ΔΙΚΙΟ ΜΕ ΤΟ ΜΕΡΟΣ τους, γι'αυτό και συνεχίζουν!\nΟσο για τον Μητροπολίτη Μεσογαίας, ο κάθε δημοσιογράφισκος ας μάθει πρώτα τι "εστί" Νικόλαος και μετά ας μιλήσει.. (πόσο μάλλον "ας γράψει"!) Πρόκειται για έναν εξαιρετικά φωτισμένο άνθρωπο, τον τιμά που πήρε ξεκάθαρη θέση, άλλο ένα σημάδι για το δίκιο του αγώνα τους! Ουφ καταντά κουραστικό να νουθετείς καθημερινά τα μμε.. :)\n@ mahler76 : εγώ αυτή την εντύπωση την έχω εδώ και χρόνια.. Πολλές μίζες..\nεννοούσα πως φοβάμαι οτι θα έχουμε θύματα έτσι όπως πάει. Δυστυχώς δεν έχω τα στοιχεία για να ξέρω ποιος έχει δίκιο και ποιός όχι αλλά θα πρέπει να γίνει κάτι πριν θρηνήσουμε νεκρούς.\n@ mahler76 : Aυτό εννοώ ακριβώς κ εγώ. Δεν είναι τωρινό το πρόβλημα. Είναι θαύμα που δεν υπήρξε ακόμη νεκρός. Εννοείται ότι κάτι πρέπει να γίνει, αλλά από ότι βλέπουμε η κυβέρνηση αντί να αποσύρει τα ΜΑΤ, στέλνει και μπράβους.. Αν διαβάσεις λίγο και ψάξεις τα στοιχεία θα φρίξεις.. Καληνύχτα!\nΠριν από λίγες ώρες, οι "δημοσιογράφοι" του Σκάι κατηγορούσαν συλλήβδην τους Κερατιώτες για την καθυστέρηση του "έργου"! Η λέξη "εμετικοί" είναι πολύ λίγη για να τους χαρακτηρίσει.\nΤο γέλιο είναι ότι αυτό το "έργο" δεν έχει σταθερό όνομα: πότε ΧΥΤΑ, πότε ΧΥΤΥ, ανάλογα με την "ιδεολογία" του ομιλούντος.\nElva καλημερα, οταν ενα ''παιδι'' παιρνει γυρω στα 1000 ευρω και συμμετεχει σαν ''μπραβος''-τραμπουκος, σε τετοιους σχηματισμους, τοτε η Ελλαδα ΖΕΙ ΗΜΕΡΕΣ ΜΑΚΡΟΝΗΣΟΥ, τοτε η χωρα ΖΕΙ ΝΕΟ ΓΥΡΟ, ΕΑΤ-ΕΣΑ, αυτο το ''αστερι'' της ''σοσιαλιστικης'' σκεψης, ο παπουτσης, επρεπε να τους εχει πεταξει εκτος σωματος και ο ιδιος να δηλωνε παραιτηση και μετα.................................................ξυπνησα.\nΑυτη η κατασταση συντηρειται απο την κυβερνηση, παρ'οτι υπαρχουν αποφασεις των δικαστηριων που δεν επιτρεπεται η δημιουργια ΧΥΤΑ, το γιατι συντηρειται ειναι το περιεργο, εχουν ''πεσει'' προκαταβολικα μιζες και τα ευρω εχουν ''φαγωθει''?\nΕιναι το προσχημα την δεδομενη στιγμη----ισως νεκρος----για ''ηρωικη'' εξοδο, της κυβερνησης απο το ''τιμονι'' της χωρας?\nmahler76 και Δημητρη!\nΤο ζητημα της Κερατεας ειναι σιγουρα μεγαλυτερη υποθεση απ ο τι ξεκινησε και γι αυτο πιστευω οτι θελουν να το καταστειλουν οσο πιο γρηγορα γινεται, ετσι χρησιμοποιουν ολο και περισσοτερη βια, ειναι φανερο. Οσο για το γελοιο ρολο καποιων που λεγονται ακομη ..δημοσιογραφοι, ειναι γνωστη η γνωμη της κοινωνιας γι αυτους που υπερασπιζονται τετοια συμφεροντα!\nΤο γιατι συνεχιζεται ολη αυτη η κατασταση, ισως και να εχεις δικιο, Δημητρη, οταν λες οτι παρα τις αποφασεις των δικαστηριων που απαγορευουν τη δημιουργια ΧΥΤΑ, ''το γιατι συντηρειται ειναι το περιεργο, εχουν ''πεσει'' προκαταβολικα μιζες και τα ευρω εχουν ''φαγωθει; '' Ολα ειναι πιθανα και τιποτα απο αυτα που κανουν δεν με εκπλησσει!\nΤο ευχαριστο ειναι οτι σιγα σιγα ο κοσμος συσπειρωνεται κοντα τους και η Κερατεα εχει αποκτησει συμπαραστατες σε ολη την Ελλαδα, στο δικαιο αγωνα τους! Γινονται ηδη οπως διαβασα συγκεντρωσεις και στην Αθηνα και στη Θεσσαλονικη με συνθηματα οπως το παρακατω:\n''ΝΑ ΓΙΝΕΙ ΚΕΡΑΤΕΑ ΟΛΟΚΛΗΡΗ Η ΓΗ\nΠΡΙΝ ΓΙΝΕΙ Η ΖΩΗ ΜΑΣ ΧΩΜΑΤΕΡΗ!''\nΔειτε επισης και αυτο:\nΨήφισμα για Κερατέα από τον Ενιαίο Σύλλογο Υπαλλήλων Υπουργείου Πολιτισμού\nΡίξε μια ματιά στην ανάρτησή μου να διαβάσεις τις δηλώσεις του Παπουτσή.\nΝα δεις εκεί τι λέει για την ψυχραιμία και την αυτοσυγκράτηση των σωμάτων ασφαλείας.\nΑλλά τι να σου πω φιλενάδα.\nΤο μόνο που ξέρετε εσείς είναι να λέτε ψέματα και να λασπολογήτε ντροπή σας.\nο Δημήτρης λέει πως υπάρχουν αποφάσεις που δικαιώνουν τους κατοίκους, όμως το Συμβούλιο της Επικρατείας έχει δικαιώσει την Κυβέρνηση. Πόσο μπερδεμένο μπορεί να γίνει αυτό το θέμα :(\nElva να με συγχωρεις που θα σου ''φαω'' χωρο, αλλα στελνω αυτο που ''βρηκα'' για περισοτερη ''ενημερωση'' των συζητητων και ΠΡΕΠΕΙ ΝΑ ΠΡΟΣΕΞΟΥΜΕ ΤΙΣ ΗΜΕΡΟΜΗΝΙΕΣ ΚΑΙ Ν'ΑΝΑΛΟΓΙΣΤΟΥΜΕ ΤΗΝ ''ΑΝΕΞΑΡΤΗΣΙΑ'' ΤΟΥ Σ.Τ.Ε, ΠΑΜΕ,\nΣτΕ: ''Πράσινο φως'' για κατασκευή ΧΥΤΑ στην Κερατέα.\nΔικαστική ήττα των κατοίκων της Κερατέας και του πολύμηνου αγώνα τους να μην λειτουργήσει ΧΥΤΑ στην περιοχή τους, αποτελεί σημερινή απόφαση του Συμβουλίου της Επικρατείας, που είπε «ναι» στη συνέχιση της προγραμματισμένης κατασκευής των χωματερών στην Αττική.\nΕιδικότερα, το Συμβούλιο της Επικρατείας με τέσσερις αποφάσεις, τις οποίες εξέδωσε σήμερα Τετάρτη το Ε’ Τμήμα, απέρριψε ισάριθμες προσφυγές που είχαν κατατεθεί από το Δήμο Κερατέας, τη Νομαρχιακή Αυτοδιοίκηση Ανατολικής και Δυτικής Αττικής και τον πρώην Δήμαρχο Κερατέας Σταύρο Ιατρού.\nΟι προσφεύγοντες ζητούσαν την ακύρωση των αποφάσεων του περιφερειάρχη Αττικής του 2006, με τις οποίες δινόταν έγκριση στο σχέδιο διαχείρισης στερεών αποβλήτων στην περιφέρεια Αττικής, κατά το σκέλος που προβλέπει τη χωροθέτηση ολοκληρωμένης εγκατάστασης διαχείρισης αποβλήτων (ΟΕΔΑ).\nΜε τις τέσσερις αποφάσεις τους ( με αριθμούς 901-904/2011), οι σύμβουλοι Επικρατείας του Ε΄ Τμήματος του ΣτΕ απορρίπτουν όλους τους ισχυρισμούς που περιλαμβάνονταν στις προσφυγές.\nΣυγκεκριμένα, οι προσφεύγοντες επικαλούνταν, μεταξύ άλλων, παραβίαση συνταγματικών διατάξεων, κατασκευή των εγκαταστάσεων ολοκληρωμένης διαχείρισης αποβλήτων σε δασικές και αρχαιολογικές εκτάσεις, σε περιοχές φυσικού κάλλους κ.α.\nΌπως προκύπτει από το σκεπτικό των σημερινών αποφάσεων, αυτές αποτελούν συνέχεια προγενέστερων που είχαν εκδοθεί από το Ανώτατο Ακυρωτικό Δικαστήριο το 2007 ( με αριθμούς 965-967/2007 και 1151-1153/2007) με τις οποίες είχαν απορριφθεί προσφυγές κατά της προέγκρισης κατασκευής ΧΥΤΑ στην Κερατέα, το Γραμματικό και τη Φυλή.\nΤην παλαιότερη κρίση του Συμβουλίου της Επικρατείας επικαλείται και η απόφαση του Ε’ Τμήματος που αφορά την προσφυγή του Δήμου Κερατέας.\nΣυγκεκριμένα, στην εν λόγω απόφαση επισημαίνεται ότι ο προσφεύγων Δήμος προβάλλει ισχυρισμούς που έχουν ήδη απορριφθεί με τις προγενέστερες αποφάσεις του 2007, χωρίς, ωστόσο, να επικαλείται κάποια νεώτερα δεδομένα ως προς το σκέλος της επιλογής των χώρων εγκατάστασης της μονάδας αποβλήτων.\nΣημειώνεται, ότι ο κ. Ιατρού στην προσφυγή του υποστήριζε, μεταξύ άλλων, ότι η δημιουργία ΟΕΔΑ στην περιοχή της Κερατέας «συνεπάγεται πρόκληση κινδύνων για τον άνθρωπο και το περιβάλλον, λόγω της επιλογής της λύσεως της υγειονομικής ταφής των απορριμμάτων σε περιοχή με οικοσυστήματα χρήζοντα προστασίας και αρχαιότητες.»\nΤο Ε’ τμήμα του ΣτΕ απέρριψε και το επιχείρημα του κ. Ιατρού κυρίως για το λόγο ότι «στην προσβαλλόμενη πράξη περιέχεται η πρόβλεψη, όχι απλής υγειονομικής ταφής των αποβλήτων αλλά, η διάθεση μετά προηγούμενη ειδική επεξεργασία τους.»\nΥπενθυμίζεται πάντως ότι ενώπιον του Ανώτατου Ακυρωτικού Δικαστηρόυ της χώρας εκκρεμούν κι άλλες προσφυγές, που αφορούν τη χωροθέτηση και την περιβαλλοντική έγκριση για την κατασκευή ΧΥΤΑ στο Οβριόκαστρο, καθώς και για τις απαλλοτριώσεις στην περιοχή αυτή.\nΗ συζήτησή τους στο ΣτΕ για τις 4-5-2011 και για τις 6-6-2011 αντίστοιχα.\nΑΝΑΡΤΗΘΗΚΕ 23-3-2011 από directNEWS.gr\nΧούντα είναι (για άλλη μία φορά), που θα πάει θα περάσει ...\nΕίπαμε: "Ο ήλιος για να γυρίσει, θέλει δουλειά πολύ" !\nΑς γίνεται η Οργή, Αγώνας ...\nΓεια χαρά και Καλό Μήνα !\nEρχομαι να δω την αναρτηση σου,για την...''ψυχραιμία και την... ''αυτοσυγκράτηση των σωμάτων ασφαλείας''!\n(Eιδικα η λεξη..''ασφαλειας'' περιττο να πω ποσο με ..συγκινει!)\nΤο διαβασα και εχω μονο να πω οτι μπορει η αποφαση του ΣτΕ να δικαιωνει τη κυβερνηση αλλα υπαρχουν ενα σωρο αλλες αποφασεις που δεν το κανουν! Ας αναλογιστουμε οπως λεει και ο φιλος Δημητρης τι σημαινει ανεξαρτητη δικαιοσυνη.\nΣ ευχαριστω, νομιζω οτι εχω ηδη υπογραψει, αλλα θα το ελεγξω!\nΚαι πού'σαι ακόμα... Όταν το κράτος απουσιάζει, αναλαμβάνουν άλλοι να παίξουν το ρόλο του τραμπούκου.\nΚαλό μήνα Κουμπάρα.\nΚαθολου να μη ζητας συγγνωμη και σ ευχαριστω πολυ, που ανηρτησες την αποφαση, ωστε να δουμε και να βγαλουμε, αν μπορουμε, καποια συμπερασματα!\nΓια μενα ειναι παντως δικαιος ο αγωνας τους,ο τι και να αποφασισουν αλλοι!\nKαλο μηνα και σ εσενα φιλε faro\nΑγωνα και δικαιωση, αυτο θελουμε!\nΚαλο μηνα Μανο\nΕχουμε πολλους που ζηλευουν τον ρολο του ...τραμπουκου, κουμπαρε, τους βλεπεις που ...σπρωχνονται στην ουρα!\nΟλοι θα ..παρουν, (δε θα μη πουμε τι) διοτι ειμαστε κι ενα..ευπρεπες blog! :)\n'Βρώμικη' υπόθεση. Απόφαση Ειρηνοδικαίου : http://issuu.com/antixyta/docs/apofasieirinodikeiou, με βάση την οποία θα έπρεπε να είχανε αποσυρθεί τα μηχανήματα και φυσικά οι αστυνομικές δυνάμεις. Τίποτα δεν τηρήθηκε έως και σήμερα. Μετά από όλα αυτά, δεν νομίζω (φυσικά) να είναι υπέρ των κατοίκων η απόφαση στις 6/5. Το χειρότερο ακόμη κ από την χρεοκοπία, είναι ότι έχει καταργηθεί η έννοια της δικαιοσύνης στη χώρα, ξεπουλήθηκε και αυτή. Καλό σκ!\nΦιλε Λωτοφαγε το σχολιο σου ειχε παει στο ..spam και δεν το ειχα δει!\nΔεν περιμενα και τιποτα καλυτερο απ αυτους, αξιος ο μισθος τους, αν και.. μικρος γι αυτα που τους ζητουνται να κανουν και τα κανουν, δυστυχως!\nΣ ευχαριστω που μας ενημερωνεις για δικαστικες αποφασεις που, ομως, δεν τηρουνται! :(\nNα πω οτι εχω εκπλαγει, δεν θα το ελεγα....\nAναφέρθηκε ο Αντ1. Τώρα το βρήκα. Υπάρχουν και βίντεο από τους τραυματίες. Δεν πρόκειται να γίνει βέβαια εξέταση να τιμωρηθούν οι ένοχοι.\nEιναι ξεκαθαρο οτι προσπαθουν να τρομοκρατησουν τους κατοικους, αλλα δε θα περασει η βια τους, δεν γινεται, οσο και αν ετσι θελουν να πιστευουν\nΈλβα, διάβασε αυτή την ανταπόκριση στη γερμανική εφημερίδα που δημοσιεύει ο Καρτέσιος:\n4 μήνες τώρα, παλεύουν να βρουν το δίκιο τους οι κάτοικοι της Κερατέας.\nΠόσο ανένγγιχτη, αδίστακτη κυβέρνηση έχουμε, ρε παιδιά !\nΜε πόσο ... γαϊδουρινό πείσμα υπέρ της πλουτοκρατίας κεινείται !\nΝομίζω, ότι χρειάζονται πιο δραστικά μέτρα ...\n@ Λωτοφάγος : Διάβασα το άρθρο! Το εξωφρενικό είναι ότι μόνο ΧΥΤΑ έχουν δημοπρατήσει, όλα τα άλλα δεν ισχύουν επίσημα. Η δημοπράτηση του έργου αφορά μια ακόμη χωματερή με γλάρους κλπ σαν τις υπόλοιπες.\nΔιαδίδονται ψέματα ότι πρόκειται να δημιουργηθεί στην περιοχή Χώρος Υγειονομικής Ταφής Υπολειμμάτων, πράγμα που δεν ισχύει αφού η επίσημη δημοπράτηση του έργου αναφέρεται σε Χ.Υ.Τ.Α., όταν οι Χ.Υ.Τ.Α. καταργούνται σε όλες τις ευρωπαϊκές χώρες εδώ λειτουργούν και ..επιβάλλονται με τη βία. Φαντάζομαι πως θα αντιδρούσαν οι Γερμανοί αν έκαναν κάτι τέτοιο στη δική τους γειτονιά, στη δική τους χώρα. Πιστεύω θα είχανε την ίδια αντίδραση και εκείνοι.\nΤεύχη δημοπράτησης έργου Κερατέας:\nTα έγγραφα αποκαλύπτουν την αλήθεια για την ΚΕΡΑΤΕΑ:\nΕκ των υστέρων, μετά τις αντιδράσεις, "σκέφτονται" να αλλάξουν τα τεύχη δημοπράτησης (!!) : http://www.elladanews.gr/article/614048-me-nea-protasi-stin-keratea.html\nΑναφορά στο Ποντίκι:\nΣ ευχαριστω πολυ φιλε Λωτοφαγε για το αρθρο! Θα το κοιταξω!\nΠροφανως τιποτα δεν τους αγγιζει, εφ οσον παραμενουν σταθεροι στην υπερασπιση των συμφεροντων της πλουτοκρατιας! ''Σοσιαλιστες'', οσο δε φανταζεσαι!\nΣ ευχαριστω πολυ που μας ενημερωνεις με στοιχεια απο την υποθεση! Ειναι σιγουρο οτι κανεις δε θα δεχονταν στη περιοχη του ενα τετοιο εργο που υποβαθμιζει και το περιβαλλον και την υεγεια του κοσμου, αλλα εφ οσον δεν ειναι διπλα στο σπιτι τους καποιοι δεν ενδιαφερονται....\nΗ γνωστη ''λογικη'' της αδιαφοριας για τη ζωη των αλλων! Ως ποτε;\nΌλοι αυτοί που περιφρονούν τους Κερατιώτες, θα έπρεπε να τιμωρηθούν με μία εβδομάδα παραμονής στα Λιόσια και τη Φυλή!


Συνεχίζεται για 4η χρονιά η διεθνής συνεργασία με την CSM Craiova – GoDrama\nΕπέστρεψαν από την Ρουμανία 4 αναπτυξιακά τμήματα γεμάτα εμπειρίες.\nΣτην Κραϊόβα της Ρουμανίας βρέθηκαν τέσσερα αναπτυξιακά τμήματα του Bianco Monte Δράμα 1986. Για τρίτη χρονιά δύο τμήματα αγοριών και δύο κοριτσιών 1-5 Ιανουαρίου βρέθηκαν στην Κραϊόβα και έπαιξαν συνολικά 16 πολύτιμα παιχνίδια αποκτώντας τεράστιες αγωνιστικές εμπειρίες.\nΑγωνίστηκαν με αναπτυξιακές ομάδας της πρωταθλήτριας Ευρώπης CSM Craiova, την ακαδημία ENJOY SPORT, και ομάδες της περιοχής. Για τρεις μέρες ο Δήμος της Craiova παραχώρησε στον σύλλογό μας όλες τις εγκαταστάσεις, σε μια πραγματικά ζεστή φιλοξενία. Τα 45 μέλη της αποστολής ξεναγήθηκαν από στελέχη της Κραϊόβα στην πανέμορφη πόλη δίνοντας και τουριστική διάσταση στο ταξίδι. Να σημειωθεί ότι έγιναν οι επαφές για να συνεχιστεί για 4η χρονιά η συνεργασία.\nΣτις 3-11/7/2020 τα αντίστοιχα τμήματα της Κραϊόβα θα επισκεφθούν την Δράμα όπου θα συμμετάσχουν σε Διεθνές τουρνουά που θα διοργανώσει η Δραμινή ομάδα. Επίσης 20-28/7/2020 αναμένεται και η Γυναικεία ομάδα του Ρουμάνικου συλλόγου για την καθιερωμένη πλέον προετοιμασία της στην Δράμα


ΞΥΡΙΣΤΙΚΕΣ : Philips One Blade Pro QP6530/15 Ξυριστική Μηχανή Προσώπου Επαναφορτιζόμενη\nSKU προϊόντος : 0047309\nΤο Philips OneBlade Pro QP6530/15 είναι μια επαναστατική υβριδική συσκευή styling με την οποία μπορείς να τριμάρεις, να ξυρίζεις και να δημιουργείς καθαρές γραμμές και γωνίες σε τρίχες κάθε μήκους. Ξέχνα τα πολλά βήματα και εργαλεία: το OneBlade τα κάνει όλα.\nΒασική τιμή προς μεταβολή: 45,07 €\nΤιμή πώλησης χωρίς ΦΠΑ: 45,07 €\nΠοσό ΦΠΑ: 10,82 €\nPhillips OneBlade Pro QP6530/15\nΤρίμαρε, διαμόρφωσε και ξύρισε οποιοδήποτε μήκος τρίχας!\nΤο Philips OneBlade με επαναστατική τεχνολογία μπορεί να τριμάρει, να διαμορφώσει και να ξυρίσει οποιοδήποτε μήκος τρίχας. Διαθέτει μια ταχύτατα κινούμενη λεπίδα (200x ανά δευτερόλεπτο) που ξυρίζει αποτελεσματικά ακόμα και τις πιο μακριές τρίχες.\nΤρίμαρε τη γενειάδα σου σε ομοιόμορφο μήκος, με την ενσωματωμένη ρυθμιζόμενη χτένα ακριβείας. Επίλεξε μία από τις 12 ρυθμίσεις μήκους που κλειδώνουν, για να πετύχεις κάθε στυλ, από "γένια τριών ημερών" μέχρι κοντό τριμάρισμα ή πιο μακριά γενειάδα.\nΧτενάκι ακριβείας 12 ρυθμίσεων\nΧρησιμοποίησε τη διπλή λεπίδα για ομοιόμορφο περίγραμμα και δημιούργησε καθαρές γραμμές κινώντας τη λεπίδα προς οποιαδήποτε κατεύθυνση.


Ολυμπιακός: Οι σκέψεις του Μαρτίνς για Μπακού ~ Olympiakos-Eidisis.gr | Όλα τα νέα του Ολυμπιακού λεπτό προς λεπτό!\nΑΡΧΙΚΗ ΣΕΛΙΔΑ » ΠΟΔΟΣΦΑΙΡΟ » Ολυμπιακός: Οι σκέψεις του Μαρτίνς για Μπακού\nΤι σκέφτεται ο Μαρτίνς για τη ρεβάνς του Ολυμπιακού με τη Νέφτσι. Τα δύο εναλλακτικά πλάνα. Διαβάστε παρακάτω...\n🔴 Ο Ολυμπιακός ολοκληρώνει σήμερα την εν Ελλάδι προετοιμασία για τη ρεβάνς της Τετάρτης με τη Νέφτσι στο Μπακού για τον δεύτερο προκριματικό γύρο του Champions League. Ο Πέδρο Μαρτίνς φαίνεται πως μετά τους Καμαρά, Εμβιλά, Τικίνιο και Φορτούνη δεν θα έχει στη διάθεσή του και τον Μπουχαλάκη, ενώ αμφίβολοι είναι και οι Ανδρούτσος και Ρέαμπτσιουκ.\nΑυτό σημαίνει πως ο Πορτογάλος προπονητής θα χρειαστεί να κάνει… αλχημείες στο κέντρο. Πέραν του Κούντε, που μοιάζει σίγουρος, φαίνεται πως στο πλευρό του θα παίξει ένας εκ των Μάρκοβιτς ή Σουρλή. Σε ό,τι αφορά στον σχηματισμό, συγκεντρώνει πολλές πιθανότητες να επιλεγεί σχήμα με τριάδα στην άμυνα τους Σισέ, Σεμέδο και Μπα.\nΑν ο Ανδρούτσος δεν είναι ετοιμοπόλεμος (χθες δεν προπονήθηκε), τις θέσεις των ακραίων μπακ-χαφ θα πάρουν ο Λαλά αριστερά και ο Βρουσάι δεξιά. Το παρήγορο για τους Πειραιώτες είναι πως ο Ελ Αραμπί συγκεντρώνει πολλές πιθανότητες να πάρει πράσινο φως για να ταξιδέψει στο Αζερμπαϊτζάν, καθώς συνεχίζει να είναι ασυμπτωματικός και αν βγάλει σήμερα αρνητικό μοριακό τεστ θα μπει στην αποστολή.


Για το "θαύμα της Ελλάδας"κάνουν λόγο τα ξένα ΜΜΕ!\nΤελευταία ενημέρωση: 2012-06-17, 01:09:36\nΤα ξένα ΜΜΕ κάνουν λόγο για θαύμα της Ελλάδας και παταγώδη αποτυχία για το φαβορί του ομίλου Ρωσία. Ισπανικό ΜΜΕ θυμήθηκε την ιστορική φράση... "This is Sparta"!\nSportinglife.com: "Mετά από μία δραματική βραδιά στον Α’ όμιλο του Euro 2012, η Τσεχία και η Ελλάδα γιόρτασαν την πρόκριση στα προημιτελικά εις βάρος της Ρωσίας και της Πολωνίας".\nSportmediaset.it: "Χαρά η Ελλάδα, κλάμα η Ρωσία. Σκόρερ ο Καραγκούνης: οι Έλληνες στους "8", η ομάδα του Άντβοκαατ σπίτι της"\nL’ Equipe: "Η Ελλάδα παραμένει στη ζώνη του Euro. Κόντρα στο αναμενόμενο, η Ελλάδα επιβλήθηκε με 1-0 της Ρωσίας και προκρίθηκε στα προημιτελικά, όπως και η Τσεχία που επικράτησε με το ίδιο σκορ της Πολωνίας".Le Parisien: "Η Ελλάδα είναι στα προημιτελικά, ποιος το πίστευε. Η Ελλάδα δεν βγήκε από το Euro... του ποδοσφαίρου. Εν μέσω οικονομικής κρίσης χωρίς προηγούμενο και με τα αποτελέσματα των εκλογών να είναι αμφίβολα, η χώρα πήρε μία γερή δόση οξυγόνου παίρνοντας την πρόκριση για τους "8" του Euro 2012".


Ειδικός όρος για τα τηλεοπτικά στην τροπολογία της αναδιάρθρωσης News\nΠαρασκευή, 10 Μαϊος 2019 | 15:41\nΕιδικός όρος για τα τηλεοπτικά στην τροπολογία της αναδιάρθρωσης\nΕξαιρούνται οι ομάδες που έχουν ήδη τηλεοπτικό συμβόλαιο, δείτε όλη την τροπολογία!\nΗ τροπολογία της αναδιάρθρωσης κατατέθηκε και αναμένεται πλέον η ψήφιση στην ολομέλεια της βουλής, ενώ η βαθμολογία της Super League επικυρώθηκε.\nΝα σημειωθεί ότι στη Super League 2 ουσιαστικά δεν θα υπάρχουν «νεοφώτιστοι», αφού δεν ανεβαίνει καμία ομάδα από τη Γ’ Εθνική κι έτσι η 12άδα σχηματίζεται από τις ομάδες που πέφτουν από τη Super League κι εκείνες που κατέλαβαν θέσεις της πρώτης δεκάδας της Football League. Τη διοργάνωση του πρωταθλήματος θα έχει η Football League.\nΜε τη βαθμολογική σειρά που έπεσαν ή έμειναν οι ομάδες τη νέα σεζόν θα είναι οι: ΟΦΗ ή Πλατανιάς (θα γίνει διπλό μπαράζ), ΠΑΣ Γιάννινα, Λεβαδειακός, Απόλλων Σμύρνης, Απόλλων Λάρισας, Εργοτέλης, Παναχαϊκή, ΑΟ Χανιά Κισσαμικός, Απόλλων Πόντου, Δόξα Δράμας, Κέρκυρα, Καραϊσκάκης Άρτας.\nΣτη Super League 2 και τη νέα Football League θα υπάρχει κεντρική διαχείριση των τηλεοπτικών δικαιωμάτων και τα παιχνίδια τους θα τα δείχνει η ΕΡΤ. Η τροπολογία του κ. Βασιλειάδη προβλέπει ότι οι ομάδες που είχαν και για την επόμενη σεζόν τηλεοπτικά συμβόλαια και υποβιβάστηκαν, θα πάρουν από την ΕΡΤ κανονικά τα χρήματα που προέβλεπε το συμβόλαιό τους. Στην περίπτωση του ΠΑΣ Γιάννινα για παράδειγμα που είχε υπογράψει πέρυσι διετές συμβόλαιο με τη Nova, θα πάρει από την ΕΡΤ τα χρήματα που προέβλεπε η σύμβαση που είχε με τη NOVA.\nΔείτε όλη την τροπολογία.\nΣτην τροπολογία προβλέπονται:\nΤα επαγγελματικά πρωταθλήματα ποδοσφαίρου από τη σεζόν 2019 – 2020 είναι τρία. Η Super League 1 (A’ Eθνική), όπως μετονομάζεται η σημερινή Super League, η υπό σύσταση Super League 2 (B’ Eθνική) και η Football League (Γ’ Εθνική), που γίνεται το τρίτο τη τάξει επαγγελματικό πρωτάθλημα.\nΗ υφιστάμενη ερασιτεχνική Γ’ Εθνική παραμένει ως έχει. Οι ομάδες που θα προβιβαστούν φέτος στη Football League οφείλουν εντός 30 ημερών από την επικύρωση της βαθμολογία να μετατραπούν σε ΠΑΕ.\nΗ Super League 2 και η Football League θα διοργανώνονται από το φορέα που διοργανώνει σήμερα τη Football League. O φορέας αυτός αναλαμβάνει την κεντρική διαχείριση των τηλεοπτικών δικαιωμάτων και των δύο πρωταθλημάτων. Εξαιρούνται οι ομάδες που έχουν ήδη τηλεοπτικό συμβόλαιο. Περιλαμβάνεται η πρόβλεψη ότι για συγκεκριμένα θέματα που σχετίζονται αποκλειστικά με τη διοργάνωση του πρωταθλήματος της Super League 2 ή της Football League, το καταστατικό μπορεί να προβλέψει τη λήψη απόφασης αποκλειστικά από τους εκπροσώπους των ΠΑΕ που συμμετέχουν στο πρωτάθλημα Super League 2 ή Football League αντίστοιχα.\nAπό τα τηλεοπτκά δικαιώματα της κατηγορίας το 2% θα πηγαίνει στη Super League, και συνολικά 9% στην «Ένωση Super League 2 και Football League».\nΗ «Ένωση Super League 2 και Football League» θα έχουν κοινό ΔΣ στο οποίο θα μετέχουν όλα τα της Super League 2 και τέσσερα από τις ΠΑΕ της Football League. O πρόεδρος και ο αντιπροέδρος θα προέρχονται από τη Super League 2.\nΣτην τροπολογία δεν γίνεται αναφορά στον αριθμό των ομάδων που θα αγωνίζονται στα τρία επαγγελματικά πρωταθλήματα.


Καίτη Γαρμπή και Στέλλα Καλλή - Βραδιές γεμάτες ΦΩΣ\nΚαίτη Γαρμπή και Στέλλα Καλλή έδωσαν για άλλη μια φορά τον καλύτερο τους εαυτό με αποτέλεσμα να γίνουν μια μεγάλη παρέα έγιναν οι θαμώνες και οι επώνυμοι φίλοι στο ΦΩΣ και αυτό το Σαββατοκύριακο.\nΗ καλύτερη γυναικεία συνύπαρξη του χειμώνα η Καίτη Γαρμπή και η Στέλλα Καλλή πιστές στο concept τους και στα τραγούδια επιτυχίες έχουν διαμορφώσει ένα πρόγραμμα με βασικό πυρήνα τα 90ς και με εκρηκτική διάθεση ξεσηκώνουν κάθε φορά το κοινό που τις επιλέγει για την διασκέδαση τους.\nΈνα προσεγμένο ρεπερτόριο που έδεσε τις φωνές τους και την ενέργεια τους και αγαπήθηκε από το κοινό.\nΈμπειρη, γοητευτική με την ζεστή, ξεχωριστή, χαρακτηριστική χροιά της, η Καίτη Γαρμπή, ανανεωμένη και με δυναμισμό που μαγνητίζει, φωτίζει με τα super hits της προσωπικής της δισκογραφίας το ΦΩΣ . Η Στέλλα Καλλή, η καθηλωτική λαϊκή φωνή της νέας γενιάς αφήνει το δικό της στίγμα στο πρόγραμμα. Ένα μουσικό rollercoaster που κλιμακώνει τη διασκέδαση με Classic 90s επιτυχίες, λαϊκά ακούσματα, dance hits, ιδιαίτερες διασκευές, εκρηκτικές μπαλάντες, solo και εναλλασσόμενα ντουέτα που ψυχαγωγούν ,και δημιουργούν ανεπανάληπτες μουσικές στιγμές.\nΤο νούμερο 1 Talk of the town γυναικείο σχήμα του χειμώνα η Καίτη Γαρμπή και η Στέλλα Καλλή πιστές σε τραγούδια αγαπημένα, μεγάλες επιτυχίες και με εκρηκτική ενέργεια ξεσηκώνουν κάθε φορά το κοινό που τις επιλέγει για την διασκέδαση τους.\nΜεταξύ των φίλων που επέλεξαν το ΦΩΣ για την διασκέδαση τους, ήταν ο Γιώργος Καπουτζίδης με την παρέα του, που απόλαυσε το πρόγραμμα, χόρεψε και χάρισε ένα μουσικό στιγμιότυπο με την Καίτη και καταχειροκροτήθηκε.\nΟ Λάκης Γαβαλάς, η Νίνα Λοτσάρη, η Μαρία Λουίζα Βούρου, η Χριστίνα Κοντοβά, η Σόφη Πασχάλη, η Νικολέτα Ράλλη, η Ελένη Καρποντίνη, η Σαμάνθα Αποστολοπούλου, η δημοσιογραφική ομάδα του Πρωινού ΑΝΤΊ κ.α.


Μετά το ID.3 που έδωσε ρεύμα στην κατηγορία των μικρομεσαίων hatchbacks, η Volkswagen «ηλεκτροδοτεί» και την κατηγορία των SUV με το νέο ID.4.\nΚΕΙΜΕΝΟ: JONATHON RAMSEY (CAR AND DRIVER, USA) ΑΠΟΔΟΣΗ ΣΤΑ ΕΛΛΗΝΙΚΑ: ΒΑΓΓΕΛΗΣ ΠΕΤΡΑΚΗΣ ΦΩΤΟ: VOLKSWAGEN\nΈτσι, η Volkswagen μας προσκάλεσε στο Chattanooga του Tennessee στις ΗΠΑ, για μια σύντομη οδήγηση ενός ID.4 προπαραγωγής. Από το ντεμπούτο του ID.4, η VW τόνισε την επιθυμία της να αναγνωριστεί το ID.4 ως ανταγωνιστής αυτοκινήτων με κινητήρα εσωτερικής καύσης, καθώς και άλλων ηλεκτρικών «αμφισβητιών», όπως τα Tesla Model Y, Ford Mustang Mach-E και Hyundai Kona Electric. Αυτό δίνει στον ηλεκτρικό Γερμανό το βαρύ καθήκον να πείσει τους αγοραστές να απομακρυνθούν από την ασφάλεια των οικείων, ξεπερνώντας, παράλληλα, το δέλεαρ των ιαπωνικών κραταιών μοντέλων, όπως το Toyota RAV 4 και το Honda CR-V.\nΗ όψη του ID.4 μοιάζει αναμφισβήτητα να κινείται εκ του ασφαλούς όντας πιο εξωτικό από τον ανταγωνισμό των SUV με κινητήρες εσωτερικής καύσης, αλλά λιγότερο ρηξικέλευθο από τα Mach-E και Model Y, για παράδειγμα, τα οποία έχουν μια πιο κουπέ σχεδίαση. Από την άλλη, η οροφή του ID.4 βρίσκεται 4,8 cm χαμηλότερα από αυτήν ενός Tiguan, και η απόσταση από το έδαφος στα 21 cm είναι 1 εκατοστό περισσότερο από ό,τι προσφέρει το Tiguan, διασφαλίζοντας ότι είναι περισσότερο crossover από ό,τι περιμένεις από ένα ηλεκτρικό αυτοκίνητο.\nΟ πίσω προφυλακτήρας συνδυάζει μερικές τολμηρές γραμμές και υφές, αλλά συνολικά παρουσιάζει μια πανέμορφη φόρμα. Εάν κάποιος αντικαθιστούσε τα σήματα της VW με αυτά της σειράς πολυτελείας DS της Citroen, δεν θα μπορούσαμε να καταλάβουμε τη διαφορά. Το σχήμα του ID.4 του επιτρέπει να γλιστρά στον αέρα, με τη VW να αναφέρει έναν συντελεστή οπισθέλκουσας 0,28, που ταιριάζει με αυτόν του Audi e-tron. Το Tesla Model Y φτάνει στο 0,23, ενώ η Ford έχει δεσμευτεί μόνο για το «κάτω από 0,30» για το Mach-E.\nΔεδομένου ότι οδηγούσαμε ένα αυτοκίνητο προπαραγωγής, δεν μπορούμε να διατυπώσουμε τελική κρίση για ζητήματα, όπως ο θόρυβος, οι κραδασμοί και η σκληρότητα, τα οποία εξακολουθούν να υφίστανται ρύθμιση και όπου ακόμη γίνεται δουλειά από τους μηχανικούς. Κάθε ID.4 εφοδιάζεται με πρόσβαση χωρίς κλειδί και ενεργοποιείται και προετοιμάζεται μόλις ο οδηγός πάρει τη θέση του και πιέσει το πεντάλ φρένου.\nΣε αυτό το σημείο, το EV είναι σιωπηλό. Κινηθείτε, και το αυτί αντιλαμβάνεται τον συριγμό σαν από διαστημόπλοιο που είναι κοινός σε κάθε ηλεκτροκίνητο όχημα, αλλά ο κινητήρας εκπέμπει, επίσης, ένα υψίσυχνο ήχο, καθώς περιστρέφεται μέχρι την κορυφή των 16.000 rpm. Μπορούσαμε να ακούσουμε το ήχο μέσα στην καμπίνα και, κατεβάζοντας τα παράθυρα σε χαμηλές ταχύτητες, επιβεβαιώσαμε ότι μπορεί να ακουστεί και έξω από το αυτοκίνητο, πράγμα καλό.\nΤο αυτοκίνητο το οποίο οδηγήσαμε φορούσε Pirelli P Zero που δημιουργούσαν έναν ήπιο συντονισμό σε όλους εκτός από τις πιο γυαλιστερούς δρόμους. Η αεροδυναμική φροντίδα διατηρεί τον θόρυβο του ανέμου σε χαμηλό επίπεδο, κάτι που σημαίνει ότι παραμένει ουσιαστικά ο ίδιος, είτε κινείσαι με 50 km/h είτε με 100. Όταν είχαμε την ευκαιρία το σανιδώσαμε σε προαστιακές δοκιμαστικές λούπες 50 χιλιομέτρων, ανακαλύψαμε ένα σπογγώδες πεντάλ φρένου με μεγάλη διαδρομή.\nΗ Volkswagen έχει βάλει ταμπούρα στον πίσω άξονα του ID.4, όπως και στο ID.3. Η εταιρεία αναφέρει ότι ο τυπικός κύκλος λειτουργίας ενός EV περιλαμβάνει τόσο αναγεννητικό φρενάρισμα που «τα δισκόφρενα στο πίσω μέρος μπορεί να είναι λιγότερο αποτελεσματικά από τα ταμπούρα μετά από μεγάλες περιόδους που δεν χρησιμοποιούνται». Αυτό μας φαίνεται σαν ένα μέτρο εξοικονόμησης κόστους πίσω από την εκ πρώτης αιτιολόγηση περί της απόδοσης. Τούτων λεχθέντων, προτιμήσαμε τη λειτουργία B του ID.4, η οποία αυξάνει την ανάκτηση ενέργειας φρένων για να κάνει την οδήγηση ως επί το πλείστον λειτουργία ενός πεντάλ.\nΌλα αυτά τα ζητήματα, εκτός από τα ταμπούρα, μπορούν να προσαρμοστούν από τους μηχανικούς. Στα θετικά στοιχεία, το ID.4 είναι σαφώς καλύτερο μοντέλο από πολλά ανταγωνιστικά του. Ένα μεγάλο μέρος του πλεονεκτήματος του ID.4 βασίζεται στο ό,τι παίρνει κίνηση από τον πίσω άξονα. Η VW αρέσκεται να κάνει αναφορές στο GTI σε συζητήσεις σχετικά με την οδική συμπεριφορά του ID.4. Αυτό είναι λίγο αισιόδοξο, αλλά μόνο λίγο. Στη δοκιμή του Tiguan είχαμε γράψει παλαιότερα πως «μοιάζει σαν ένα GTI για υπεύθυνους ενήλικες», μείον την ευελιξία και το υψηλό κέντρο βάρους.\nΤο ID.4 μοιάζει με GTI για αγοραστές EV crossover, προσφέροντας την ίδια ευχαρίστηση που διακρίνει το Tiguan. Η μέγιστη απόδοση ροπής του ηλεκτροκινητήρα στα 320 Nm δεν είναι γενναιόδωρη για ένα όχημα που ζυγίζει 2.124 κιλά στη βασική έκδοση Pro, αλλά η άμεση απόδοση κάθε διαθέσιμου Nm μάς μετατόπιζε το κεφάλι σε κάθε πάτημα του γκαζιού. Η Volkswagen ανακοινώνει ένα 0-100 km/h σε 8,5 sec δευτερόλεπτα, κάτι που ακούγεται συνεπές με την ονομαστική ισχύ των 204 PS. Το τιμόνι είναι ακριβές και η ακαμψία του πλαισίου σε βοηθά να βάλεις εύκολα το εμπρός μέρος του αυτοκινήτου σε οποιαδήποτε οδηγική γραμμή χαράξεις. Και ο κύκλος στροφής στα 10,2 μέτρα είναι μικρός.\nΟ βαθμός απόσβεσης και ο έλεγχος του αμαξώματος, από την άλλη, είναι εξαιρετικά, με τις κλίσεις να ελέγχονται από μια αντιστρεπτική ράβδο 24 mm μπροστά και μια ράβδο 22,5 mm πίσω. Χρειάζεται πολλή δουλειά στο ID.4 για να κάνεις τα ελαστικά να παρακαλούν για έλεος και υπάρχει ένα μικρό «παράθυρο» για τη χρήση του γκαζιού για να πλασάρεις το πίσω μέρος. Μόλις «στύψετε» τα 2.124 κιλά αυτού του πισωκίνητου compact crossover σε μια κλειστή στροφή, ωστόσο, δεν υπάρχει χώρος για ηρωισμούς κι έρχεται ώρα να σκαρφαλώσετε στο φρένο.\nΘα πρέπει να περιμένουμε μια κανονική μεγάλη δοκιμή με το ID.4 για να διατυπώσουμε την τελική μας ετυμηγορία. Ωστόσο, το ID.4 που οδηγήσαμε δεν απείχε πολύ από το να προσφέρει την ευχάριστη ατμόσφαιρα ενός ηλεκτροκίνητου όπως την περιμέναμε, και ξεχωρίζει ήδη χάρη στο στυλ του. Σε αντίθεση με τον ανταγωνισμό, δεν έχει θυσιάσει την ευρυχωρία ή τη χρηστικότητά του για χάρη της εμφάνισης. Δυναμικά, προσφέρει ήδη, περισσότερα από ό,τι οποιοσδήποτε από τους αγοραστές του θα απαιτήσει ποτέ. Το μοντέλο AWD υπόσχεται να είναι ακόμη καλύτερο, ειδικά αν η VW προγραμματίζει κάποια μορφή εμπνευσμένης διαχείρισης της ροπής μεταξύ των εμπρός και πίσω κινητήρων. Είμαστε σκεπτικοί για το αν το EV της VW θα αποσπάσει έναν σημαντικό αριθμό παραδοσιακών αγοραστών συμπαγών crossover, αλλά το ID.4 είναι μια μεγάλη κίνηση προς τη σωστή κατεύθυνση.


Η G. Halliwell διαφημίζει τo μαγιώ της... βγάζοντάς το! - Ειδήσεις Newsit.gr\nNewsit / ΕΙΔΗΣΕΙΣ / Lifestyle / Η G. Halliwell διαφημίζει τo μαγιώ της… βγάζοντάς το!\nΗ G. Halliwell διαφημίζει τo μαγιώ της… βγάζοντάς το!\nΔημοσιεύθηκε: 23.06.2011 | 11:29\nKανείς δεν είχε ποτέ χαρακτηρίσει την Baby Spice Girl, Geri Halliwell, συντηρητική ή ντροπαλή κι αυτό είναι κάτι που απέδειξε χθες πως δεν είναι, όταν αποφάσισε να βγάλει το μαγιώ της, καθώς ταξίδευε με πολυτελές γιοτ στη Γαλλία.\nΗ 38χρονη απαθανατίστηκε από τον φωτογραφικό φακό, όπως διαβάσαμε στην Daily Mail, καθώς έβγαζε το πάνω μέρος του μαγιώ της, αφήνοντας σε… κοινή θέα τα πλούσια κάλλη της και αποκαλύπτοντας σε όλους το καλλίγραμμο σώμα της. Κυριολεκτικά δεν σταμάτησε ν’ αλλάζει το ένα μαγιώ, από την κολεξιόν που φέρει το όνομά της, μετά το άλλο.\nΕνώ απέδειξε ότι μπορεί να την διαφημίσει μόνη της με τον καλύτερο τρόπο, ανοιχτά των ακτών της Νότιας Γαλλίας…\nΜε το ένα χέρι να κρατά το στήθος της και το άλλο το μαγιώ, η Geri αφαιρεί το πάνω μέρος του σέξι μαγιώ της και τα φλας παίρνουν φωτιά. Αυτό είναι κάτι όμως, που δεν φαίνεται να την απασχολεί ιδιαίτερα -έχει άλλωστε καταπληκτικό σώμα- και γρήγορα ξεγλιστρά μέσα σε ένα λεοπάρ φόρεμα.\nΕπιπλέον, φαίνεται πως η πρώην τραγουδίστρια των Spice Girls, ακολουθεί τα χνάρια ενός άλλου πρώην μέλους του γνωστού συγκροτήματος, της Victoria Bechkam, που επίσης έχει αποφασίσει πως, ο καλύτερος τρόπος για να διαφημίσει τα μαγιό της είναι να τα φοράει. Η Geri βέβαια, όχι μόνο τα φόρεσε αλλά τα πέταξε κιόλας.


Κορωνοϊός: 20.409 κρούσματα, 80 θάνατοι, 664 διασωληνωμένοι | Η ΚΑΘΗΜΕΡΙΝΗ\nΑναλυτικά η ανακοίνωση του ΕΟΔΥ για κρούσματα, θανάτους και διασωληνωμένους σήμερα Πέμπτη 13/1/2022\nΦωτ. REUTERS/ Daniel Becerril\n13.01.2022 • 17:32\nΣε 20.409 ανέρχονται τα νέα κρούσματα κορωνοϊού, τα οποία κατεγράφησαν στην Ελλάδα το τελευταίο 24ωρο, σύμφωνα με τον Εθνικό Οργανισμό Δημόσιας Υγείας (ΕΟΔΥ).\nΣήμερα, Πέμπτη 13 Ιανουαρίου 2022, ανακοινώθηκαν 80 θάνατοι (77 χθες).\nΔιασωληνωμένοι σε 664 Μονάδες Εντατικής Θεραπείας (ΜΕΘ) νοσηλεύονται ασθενείς (670 χθες).\nΜπήκαμε σε φάση ύφεσης; Τρεις ειδικοί σχολιάζουν\nΟι προβλέψεις για τη μεταδοτικότητα της Όμικρον ήταν εξ αρχής εφιαλτικές. Μια ματιά στην καμπύλη των κρουσμάτων αρκεί για να διαπιστώσει κανείς ότι η πραγματικότητα τις δικαίωσε. Μόνο εντός 2022 έχουν καταγραφεί 381.425 κρούσματα.\nΑπό τα Χριστούγεννα, οπότε και αρχίζει σταδιακά η εκτόξευση, έως σήμερα έχουν καταγραφεί πάνω από μισό εκατομμύριο κρούσματα (527.960).\nΤις τελευταίες ημέρες όμως παρατηρείται σταθεροποίηση. Μπήκαμε σε φάση ύφεσης; Αφήσαμε πίσω τα χειρότερα;\nΤο kathimerini.gr μίλησε με τρεις ειδικούς: Χατζηϊωάννου, Πρασσάς και Παππάς απαντούν στο πού βρισκόμαστε.\nΔωρεάν rapid test: 50 επιπλέον σημεία με τη συνδρομή του στρατού\nΠαράλληλα, την ένταξη στο σύστημα ακόμη 50 σημείων για διενέργεια δωρεάν rapid test και όχι μοριακά -όπως διευκρινίστηκε στη συνέχεια- προανήγγειλε ο υπουργός Υγείας Θάνος Πλεύρης. Όπως είπε αυτά τα σημεία αναμένεται να φτάσουν τα 100 -συμπεριλαμβανομένων των δομών του ΕΟΔΥ και του ΕΣΥ- με τη συμβολή του στρατού.\nΗ παράταση των μέτρων και τα επόμενα βήματα – Τι εξετάζεται στην κυβέρνηση\nΔ. Σαρηγιάννης: Σε 2 εβδομάδες μπορεί να είμαστε στα 3.000 κρούσματα\nΚορωνοϊός Κρούσματα θάνατοι Διασωληνωμένοι ΜΕΘ ΕΟΔΥ\nΚορωνοϊός: 24.246 νέα κρούσματα σήμερα στην Ελλάδα – 77 θάνατοι και 670 διασωληνωμένοι\nΚορωνοϊός: 32.694 νέα κρούσματα σήμερα στην Ελλάδα – 80 θάνατοι και 640 διασωληνωμένοι\nΚορωνοϊός: Αρνητικό ρεκόρ με 9.284 νέα κρούσματα σήμερα στην Ελλάδα – 66 θάνατοι και 629 διασωληνωμένοι


Ο Βαρθολομαίος σε ρόλο «αντιπολίτευσης» και ο Σηφουνάκης το «Εξαπτέρυγο» – Άρδην – Ρήξη\nΟ Βαρθολομαίος σε ρόλο «αντιπολίτευσης» και ο Σηφουνάκης το «Εξαπτέρυγο»\n15 Οκτωβρίου 2011 13:30\nΠρέπει κάποτε να το καταλάβουμε πως η θρησκεία αποτελεί μια πραγματικότητα ανεξάρτητα από τη δική μας βούληση και άσχετα εάν μας αρέσει ή όχι.\nΠροσωπικά (από οικογενειακή παράδοση) δεν πιστεύουμε σε κανένα θρησκευτικό δόγμα. Όμως σεβόμαστε αυτούς που πιστεύουν. Κι αυτοί δεν είναι η οποιαδήποτε αμελητέα ποσότητα.\nΣτα θέματα της θρησκείας, ιδιαιτέρως, οι διορατικοί ηγέτες κατά κανόνα κρατούσαν μία αιδήμονα ουδετερότητα. Ενώ όσοι νόμισαν ότι με βίαια μέσα είτε με άλλες μεθόδους ήταν δυνατόν να εξαλείψουν το θρησκευτικό αίσθημα έφεραν ακριβώς τα αντίθετα αποτελέσματα.\nΧαρακτηριστικό παράδειγμα αποτελούν οι γνωστές διώξεις της Σταλινικής Εποχής. Με αποτέλεσμα η επωδός της μακρόχρονης και σκληρής αυτής διαμάχης να καταγράψει με πανηγυρικό τρόπο ως κερδισμένες, αλλά και δεσπόζουσες σήμερα στο κοινωνικό προσκήνιο, την θρησκεία και την Εκκλησία!\nΤα ιστορικά διδάγματα, όμως, για τους ανιστόρητους παλληκαράδες του “εκσυγχρονισμού” –τύπου Σηφουνάκη–, θα γίνουν κατανοητά όταν θα ’ρθει η ώρα του “λογαριασμού” και θα βρεθούν στον “εκλογικό πάτο”.\nΟ βασικός και μαχόμενος αντίπαλος όλων των Δογμάτων πρέπει να θεωρείται, γενικά, μόνον η Επιστήμη. Η οποία, όπως είναι γνωστό, αγωνίζεται ασταμάτητα επί αιώνες για την αποκάλυψη της “αντικειμενικής” Αλήθειας. Και, κατά δεύτερο λόγο, οι διάφορες φιλοσοφικές Σχολές.\nΕνώ τα κόμματα και τα πολιτικά ρεύματα, αντίθετα από την Επιστήμη, το καθένα από την σκοπιά του έχει ως δεδομένη τη δική του Αλήθεια για την συγκεκριμένη κοινωνική διαστρωμάτωση που εκπροσωπεί. Την οποία αλήθεια διατυπώνουν, όπως είναι γνωστό, συνήθως στα προγράμματά τους. Και αγωνίζονται να τα εφαρμόσουν.\nΗ απροσδόκητη και χονδροκομμένη παρέμβαση του Υπουργού Αιγαίου Νίκου Σηφουνάκη κατά του Αρχιεπισκόπου Χριστόδουλου και υπέρ του Πατριάρχη Βαρθολομαίου κανένα καλό δεν προοιωνίζεται για τον τόπο μας. Δείχνει πόσο επικίνδυνη είναι η λεγομένη “εκσυγχρονιστική” ομάδα του Σημίτη για την πατρίδα μας. Και πόσο είναι ικανή να την βάλει σε θρησκευτικές περιπέτειες αν κατορθώσουν και ξυπνήσουν τον “κοιμώμενο” θρησκευτικό “Γίγαντα”, (παίρνοντας υπόψη μας πόσο ευαίσθητα είναι τα θρησκευτικά θέματα) και πόσο γεμάτη από αιματηρές συγκρούσεις είναι η ανθρώπινη ιστορία. Συνήθως από θρησκευτικούς εξοντωτικούς πολέμους και αλληλοσπαραγμούς.\nΧρησιμοποιούν, ωστόσο, απροκάλυπτα τον Οικουμενικό Πατριάρχη Βαρθολομαίο ως αντιπολίτευση στον Αρχιεπίσκοπο Χριστόδουλο. Γιατί ο Χριστόδουλος προβάλλει Αντίσταση στον εθνικό ξεπεσμό μας και στη διάλυση του ελληνισμού. Και αγωνίζεται να μην αναδειχτεί η Τουρκία (συνεπικουρούμενη κι από τον φιλοτουρκικό προσανατολισμό της Κυβέρνησης Σημίτη) σε περιφερειακή υπερδύναμη. Και η Ελλάδα σε δορυφόρο της Τουρκίας, είτε ως κατεχόμενα εδάφη της.\nΕάν οι εκσυγχρονιστές διάβαζαν λίγο την ιστορία μας, θα “έβλεπαν” πως η σημερινή πολιτική εικόνα πολύ προσεγγίζει εκείνην πριν από την άλωση της Κων/λεως. Οι ίδιες αυταπάτες για την τουρκική “φιλία”. ως και μισθοφόρους τους χρησιμοποιούσαν. Μέχρι και την κόρη του αυτοκράτορα έδωσαν για γυναίκα στον Οχράν, γιο του Οσμάν (Οθμάν), ιδρυτή της Οθωμανικής Αυτοκρατορίας.\nΌμως εκείνο που τους ενδιαφέρει περισσότερο είναι το πώς να πλήξουν τον Χριστόδουλο βαφτίζοντάς τον χουντικό κι ας μην ήτανε χουντικός ο άνθρωπος.\nΑν ο Χριστόδουλος ήτανε χουντικός επειδή λειτουργούσε ως απλός κληρικός επί χούντας, τότε όλοι οι δημόσιοι και θρησκευτικοί λειτουργοί επί χούντας, ίσως και οι περισσότεροι Έλληνες, θα έπρεπε, κατά τον Ν. Σηφουνάκη, να είναι χουντικοί!\nΑπό την άλλη, προβάλλουν με όλα τα μέσα την “υψηλή” προσωπικότητα του Βαρθολομαίου. Και τον υποκινούν ως πολιτικό “αντίπαλο” της ελληνικής εκκλησίας με στόχο να την διασπάσουν. [Ήδη προσχώρησαν δέκα (10) ιεράρχες με το μέρος του Βαρθολομαίου]. Τον χρησιμοποίησαν μέχρι και για “αντιπερισπασμό” για να υποβαθμιστεί η επίσημη επίσκεψη του Πάπα στην Αθήνα, και για να μειωθεί ο εμπνευσμένος αντίλογος του Χριστοδούλου, κι ας ήτανε ο Ποντίφικας καλεσμένος από τον Πρόεδρο της Δημοκρατίας.\nΚαι ξεχνούν ότι ο μεν Χριστόδουλος, ως Αρχιεπίσκοπος, είναι θεσμός του ελληνικού κράτους. Εκλεγμένος δημοκρατικά από την ελληνική Ιερά Σύνοδο. Και άρρηκτα συνδεδεμένος με τα πεπρωμένα του ταλαίπωρου ελληνισμού.\nΕνώ ο Βαρθολομαίος (όχι φυσικά από δική του υπαιτιότητα) δεν είναι εκλεγμένος από πουθενά. Είναι απλώς διορισμένος ως Πατριάρχης από τον Τούρκο Νομάρχη Κων/λεως. Τυγχάνει επίσης και Τούρκος υπήκοος. Και υπήρξε στο παρελθόν, όπως είναι γνωστό, και αξιωματικός του τουρκικού στρατού. Είναι ως ένα βαθμό και εκφραστής της τουρκικής πολιτικής. Κατηγορήθηκε για συκοφάντης του κουρδικού έθνους και του Α. Οτσαλάν. Ετάχθη υπέρ των βασανισμών και κατά των Ανθρωπίνων Δικαιωμάτων (βλέπε Αθηναϊκή 26-12-1998). Μ’ αυτές όμως τις προϋποθέσεις είναι δυνατόν το Οικουμενικό Πατριαρχείο να παίξει τον ρόλο της κεφαλής και της συσπείρωσης των Ορθοδόξων Εκκλησιών;!\nΑντί, δηλαδή, η κυβέρνηση Σημίτη και οι Σηφουνάκηδες να θέσουν θέμα απεξάρτησης του οικουμενικού πατριαρχείου από την τουρκική κηδεμονία –που προήλθε από κάποιες δυσμενείς “Συμφωνίες” του παρελθόντος– για να μπορέσει (το Πατριαρχείο) να παίξει τον ρόλο του ηγέτη της Ορθοδοξίας (σήμερα, μάλιστα, που αυτοί οι λαοί διατρέχουν τη μεγαλύτερη ηθικο-πολιτική κρίση από τις πιέσεις της Αμερικής και της “ρωμαιοκαθολικής” Ευρώπης και είναι έτοιμοι να “προσκυνήσουν” την “παγκοσμιοποίηση” του ΝΑΤΟ), στέλνουν για μικροπολιτική τον Βαρθολομαίο στη Μυτιλήνη να ευλογήσει την ελληνο-τουρκική “φιλία”. Γεγονός που προκάλεσε την οργή του γενναίου πατριώτη Δημήτρη Βουνάτσου, Νομάρχη της Λέσβου.\nΞεσηκώνουν και τον Μητροπολίτη Θηβών Ιερώνυμο να αμφισβητεί ως Αρχιεπίσκοπο ολόκληρης της Ελλάδας τον Χριστόδουλο. Διότι οι εκκλησίες των “Νέων Χωρών” δεν ανήκουν στην ελλαδική Εκκλησία σύμφωνα με τον Ιερώνυμο. (Νέες Χώρες θεωρούν: Κρήτη, Δωδεκάνησα, Άγιον Όρος κ.λπ). Διότι κάποια Ιερά Σύνοδος το 1850, όπως ισχυρίζεται, είχε αποφασίσει ότι η Εκκλησία της Ελλάδος θα διοικείται Αυτόνομα. (Της Ελλάδας, φυσικά, του 1850.)\nΟι εκσυγχρονιστές, των οποίων ένθερμος θιασώτης τυγχάνει και ο Ν. Σηφουνάκης, αφού διέσπασαν πρώτα το Κίνημα και διέρρηξαν όλους τους ιδεολογικούς δεσμούς που ένωναν τα μέλη του Κινήματος, αφού “σνομπάρισαν” και τον ίδιο τον Ανδρέα, άνοιξαν το “ασκό του Αιόλου” και έφεραν την ελληνική κοινωνία στα μέτρα τους, δηλαδή στα σημερινά χάλια της. Όμως, για να ολοκληρωθεί το έργο της πολυδιάσπασης του ελληνικού λαού και για να παραλύσει κάθε ίχνος θέλησης για Αντίσταση, έβαλαν σε ενέργεια τη διάσπαση και της εκκλησίας.\nΑλλά οφείλουμε ακόμα κάτι να προσθέσουμε σχετικά με τον “μεγάλο” κ. Σηφουνάκη. Πριν από ένα χρόνο επιτέθηκε δημόσια στον Χριστόδουλο: “Κύριε Χριστόδουλε”, έλεγε, “στα χρόνια της χούντας, όταν κάποιοι κατεβάσατε την ελληνική σημαία και ανεβάσατε τη σημαία με το πουλί, εμείς δώσαμε μάχες για τη δημοκρατία”. Επειδή έδωσε μάχες για τη Δημοκρατία, όπως λέει, σημαίνει ότι έχει το δικαίωμα να βρίζει χυδαία τον Αρχιεπίσκοπο Χριστόδουλο και το Νομάρχη Δημήτρη Βουνάτσο;\nΓιατί δεν βρίζει όμως ο κ. Σηφουνάκης και κάποιον άλλον που ήταν πρόσφατα Υπουργός Δικαιοσύνης; Ο οποίος επί χούντας υπήρξε και διώκτης των μαρξιστικών βιβλίων; Και κατέδωσε ενώπιον των χουντικών δικαστών δημοσιογράφο ως επικίνδυνο Κομμουνιστή. Ο οποίος, επί πλέον, πήρε επί χούντας και δάνειο και σύνταξη πρώην Ανθυπασπιστή! (Εδώ όμως καταπίνει τη γλώσσα του ο “παλληκαράς” και κάθεται φρόνιμα στο ίδιο υπουργικό τραπέζι).\nΟ αναφερόμενος πρώην Υπουργός όμως, έχει πολύ πιο βεβαρημένο παρελθόν, διότι στην περίοδο της κατοχής υπήρξε ένστολος συνεργάτης των ξένων Κατακτητών. (Ούτε εδώ τολμάει να βγάλει γλώσσα ο κ. Σηφουνάκης διότι ο άλλος έχει… μεγαλύτερη γλώσσα)!


Πολύ στενή ζαρντινιέρα για το μπαλκόνι μου - Forum του Καλλιεργώ - 2019.kalliergo.gr\nΠολύ στενή ζαρντινιέρα για το μπαλκόνι μου\n× Ιδέες και προτάσεις για κατασκευές για τον κήπο, το εξοχικό, το μπαλκόνι, κ.λπ.\n7 Χρόνια 10 Μήνες πριν\t#19513 από zoran\nΑπαντήθηκε από zoran στο θέμα Πολύ στενή ζαρντινιέρα για το μπαλκόνι μου\nή κάποιο υλικό τσιμεντοειδές στεγανοποίησης που χρησιμοποιούν σε ντεπόζιτα πόσιμου νερού!\n7 Χρόνια 10 Μήνες πριν\t#19514 από ilias\nΑπαντήθηκε από ilias στο θέμα Πολύ στενή ζαρντινιέρα για το μπαλκόνι μου\nΟ notorius το 2011 είχε δημοσιεύσει ένα χρήσιμο άρθρο με τίτλο: "Κήπος σε ταράτσα - Οδηγίες κατασκευής με alpha block" .\nΜπορείς να πάρεις ιδέες από αυτό.\nΟι ακόλουθοι χρήστες είπαν "Σε Ευχαριστώ": zoran\n7 Χρόνια 10 Μήνες πριν\t- 7 Χρόνια 10 Μήνες πριν\t#19516 από zoran\nΔεν υπάρχει ούτε Νότης ούτε notorius ώστε να τον ρωτήσω κάποια πράγματα που θέλω!\nLast edit: 7 Χρόνια 10 Μήνες πριν by zoran.\n7 Χρόνια 10 Μήνες πριν\t#19517 από ilias\nΥπάρχει notorius ώστε να μπορέσεις να τον ρωτήσεις.\nΤο άρθρο περιείχε σύνδεσμο με URL προς την παλαιότερη έκδοση του Καλλιεργώ.\nΔιόρθωσα τη URL.\n7 Χρόνια 9 Μήνες πριν\t#19616 από zoran\nΕπίσης τι γνώμη έχετε εάν βάλω "αναπνέουσα μεμβράνη"?\n7 Χρόνια 9 Μήνες πριν\t#19619 από ilias\nzoran έγραψε: Επίσης τι γνώμη έχετε εάν βάλω "αναπνέουσα μεμβράνη"?\nΚι αυτό σωστό.\n7 Χρόνια 9 Μήνες πριν\t#19624 από notorius\nΑπαντήθηκε από notorius στο θέμα Πολύ στενή ζαρντινιέρα για το μπαλκόνι μου\nΔείτε κάτι ενδιαφέρον, νομίζω, www.skales.gr/taratsokipi.htm\n6 Χρόνια 5 Μήνες πριν\t#21409 από lakis70\nΑπαντήθηκε από lakis70 στο θέμα Πολύ στενή ζαρντινιέρα για το μπαλκόνι μου\nΝα συμπληρώσω για όποιον ενδιαφέρεται στο μέλλον ότι το γεωύφασμα είναι περατό από το νερό δεν κάνει για προστασία του ξύλου. Προτείνω πολυεστερικό μουσαμά που είναι φτηνός και αδιάβροχος να ντύνει το ξύλο και στις 3 πλευρές της ζαρντινιερας και όταν γίνουν οι τρύπες της αποστράγγισης να στεγανωθούν με ένα επαλειφόμενο ακρυλικό στεγανωτικό με ενα πινελάκι όσο καλύτερα γίνεται 2-3 χέρια. Και αν μετά από χρόνια αδειάσεις τις ζαρντινιέρας από το χώμα για οποιοδήποτε λόγο κάνεις έλεγχο και επισκευάζεις τη στεγάνωση όπου χρειαστεί. Επίσης θα μπορούσε να γίνει κατασκευή από ανοξείδωτη λαμαρίνα, όχι γαλβανιζέ επειδή το γαλβανιζέ σκουριάζει και αυτό, είτε σαν δοχείο να μπει μέσα στην ζαρντινιέρα είτε σαν ζαρντινιέρα με κάποιες μεταλλικές γωνίες για ενίσχυση αν χρειάζεται.\n6 Χρόνια 5 Μήνες πριν\t#21411 από zoran\nΤελικά την έφτιαξε με κόντρα πλακέ θαλάσσης, ο πάτος έχει κλίση ώστε να γίνεται αποστράγγιση στην άκρημε τη μικρή κλίση. εσωτερικά την έντυσα με αναπνέουσα μεμβράνη ώστε να μην περνάει το νερό και ακολούθως έβαλα γεωύφασμα ώστε να μην περνάει το χώμα. Εδώ και κανά χρόνο καλά φαίνεται, από κάτω βέβαια φοβάμα να κοιτάξω να δω το έχει γίνει :-D πιστεύω όμως πως όλα είναι οκ!\nΗ ανωξείδωτη που λές lakis70 όντως είναι η καλύτερη λύση αλλά φαντάζομαι και η ακριβότερη!\nΧρόνος δημιουργίας σελίδας: 0.116 δευτερόλεπτα


ΗΛΙΟΣ! ΠΡΟΣΤΑΤΕΨΟΥ ΚΑΙ ΕΥΧΑΡΙΣΤΗΣΟΥ ΤΟΝ..ΚΙ ΟΜΩΣ 15 ΛΕΠΤΑ ΑΡΚΟΥΝ ΓΙΑ ΝΑ ΕΠΩΦΕΛΗΘΕΙΣ! | Creteonair\nΗΛΙΟΣ! ΠΡΟΣΤΑΤΕΨΟΥ ΚΑΙ ΕΥΧΑΡΙΣΤΗΣΟΥ ΤΟΝ..ΚΙ ΟΜΩΣ 15 ΛΕΠΤΑ ΑΡΚΟΥΝ ΓΙΑ ΝΑ ΕΠΩΦΕΛΗΘΕΙΣ!\nΓράφει η Μαρία Τσατσαρώνη Beauty editor-Nail Artist ✍\nΑναφερόμενοι στον ήλιο γνωρίζουμε ότι είναι ζωτικής σημασίας, με πραγματικά οφέλη στη ζωή μας. Έχει ευεργετικές συνέπειες τόσο στη διάθεση όσο και στη σύνθεση βιταμίνης D, όμως αρκούν 15 λεπτά μόνο την ημέρα ώστε να επωφεληθούμε.\nΤώρα, σίγουρα θα έχεις ακούσει για την ηλιακή ακτινοβολία και τι αυτή προκαλεί σε περίπτωση υπερέκθεσης. Αναφορικά τα δύο είδη της:\n1. Η UV A, που αποτελεί το μεγαλύτερο μέρος της ηλιακής ακτινοβολίας, διεισδύει στις ενδότερες στιβάδες του δέρματος και είναι υπεύθυνη για τη γήρανση του, τη δημιουργία ρυτίδων και διάφορες μελαγχρωματικές διαταραχές(πανάδες κ.α).\n2. Η UV B, που συμβάλλει στο μαύρισμα όμως είναι κατά κύριο λόγο υπεύθυνη για το ηλιακό έγκαυμα.\nΤα δύο παραπάνω είδη λοιπόν χωρίς την κατάλληλη προστασία μπορούν να προκαλέσουν αλλοιώσεις στα κύτταρα που μακροπρόθεσμα μπορούν να οδηγήσουν σε καρκίνο του δέρματος.\nΕίναι ο αριθμός που αναφέρεται στις συσκευασίες των αντηλιακών προϊόντων και πρακτικά δηλώνει πόση ώρα μπορείς να εκτεθείς στον ήλιο φορώντας το. Π.χ SPF 10 σημαίνει ότι μπορείς να μείνεις στον ήλιο δεκαπλάσια ώρα από ότι χωρίς αυτό πάντα φυσικά με συχνές επαναλήψεις. Όμως ο δείκτης από 30 και πάνω κρατά μακριά το 97% και πάνω αντίστοιχα των ακτίνων UV B.\nΣτις περιπτώσεις δερματικών ή άλλων παθήσεων τις καλύτερες συμβουλές θα στις δώσει ο δερματολόγος σου!\nΠροστάτεψε το δέρμα, τα μάτια και τα μαλλιά σου.\n• Απόφυγε τις μεσημεριανές ώρες και προτίμησε όσο μπορείς τα σκιερά μέρη.\n• Χρησιμοποίησε αξεσουαρ όπως γυαλιά ηλίου και καπέλο.\n• Φόρεσε απαραιτήτως αντηλιακό πριν την έκθεση στον ήλιο, το οποίο θα φροντίσεις να εφαρμόζεις ανά τακτά χρονικά διαστήματα ιδίως αφού κολυμπήσεις/σκουπιστείς/ιδρώσεις.\n• Χρησιμοποίησε αντηλιακό σε πρόσωπο, σώμα και μαλλιά χωρίς να ξεχνάς το λαιμό, τα χέρια, ακόμα και το κουντεπιέ του ποδιού.\n• Ενυδάτωσε το δέρμα και τα μαλλιά σου κατά τη διάρκεια όλης της ημέρας με κάποια κρέμα και μάσκα αντίστοιχα.\n• Μην παραλείπεις την κατανάλωση νερού/χυμών/φρούτων/λαχανικών.\nΔεν χρησιμοποιούμε αντηλιακό μόνο τους καλοκαιρινούς μήνες! Φροντίζουμε να φοράμε και το χειμώνα γιατί εσύ μπορεί να μη βλέπεις τον ήλιο, οι ακτίνες του όμως διαπερνάνε τα σύννεφα και φτάνουν στο δέρμα μας!\nΣεβασμός στον Ωκεανό\nΜε μία πρόχειρη αναζήτηση θα βρεις τα κατάλληλα αντηλιακά προϊόντα για εσένα με βάση τις ανάγκες του δέρματος σου αλλά θυμήσου να προτιμήσεις τις εταιρείες εκείνες που φρόντισαν μέσω της φόρμουλας των προϊόντων τους να στηρίξουν και να προστατεύσουν όσο είναι εφικτό το υδάτινο περιβάλλον.\nΠροστατεύουμε τον εαυτό μας αλλά σεβόμαστε τη θαλάσσια ζωή!


99019E Σημαιάκια με όνομα για διακόσμηση με θέμα γοργόνα. - Evaplex - Γάμος Βάπτιση\nΚεντρική » Κατάστημα » 99019E Σημαιάκια με όνομα για διακόσμηση με θέμα γοργόνα.\nΣουπλά βάπτισης με το όνομα του μωρού και θέμα γοργόνα ή οποιοδήποτε θέμα της επιλογής σας. 0,74€\nΣημαιάκια με όνομα για διακόσμηση με θέμα γοργόνα.\nΚωδικός προϊόντος: 99019E Κατηγορία: Θεματικές Eκτυπώσεις Bάπτισης